Palitra qəzetiAzərbaycan klublarının avroliqalarda ən böyük hesablı qələbəsi\nAzərbaycan klublarının avroliqalarda ən böyük hesablı qələbəsi\nTarix: 02.07.2016 | Saat: 00:13:00 | E-mail | Çapa göndər\n“Qəbələ” futbol komandası UEFA Avropa Liqasının I təsnifat mərhələsi çərçivəsində ilk oyunda Gürcüstanın “Samtredia” komandası üzərində parlaq qələbə qazanıb. “8-ci kilometr” qəsəbə stadionunda keçirilən görüşü referi Denis Şerbakovun rəhbərliyi ilə belaruslu hakimlər briqadası idarə edib. “Qəbələ”nin tam üstünlüyü şəraitində keçən oyunda hesab 16-cı dəqiqədə açılıb.\nQəbələlilərin heyətində Voyslav Stankoviç topu rəqib komandanın qapısından keçirib - 1:0. Oyunun 19-cu dəqiqəsində isə Sergey Zenyov rəqibi ikinci dəfə oyuna mərkəzdən başlamağa məcbur edib - 2:0. Matçın 30-cu dəqiqəsində isə “Qəbələ”nin yeni transferi Teo Uiks hesab arasındakı fərqi üç topa çatdırıb. Oyunun ilk hissəsi “Qəbələ”nin 3:0 hesablı üstünlüyü ilə başa çatıb.\nFasilədən sonra qonaqlar qollardan birinin əvəzini çıxıblar. Matçın 59-cu dəqiqəsində Şergelaşvili fərqlənib. Lakin “Qəbələ” bu qola artıqlaması ilə cavab verib. Teo Uiks matçın 69-cu və 72-ci dəqiqələrində rəqib qapısına iki dəfə yol tapmaqla het-trik edib - 5:1. Qalan dəqiqələrdə oyunda qol olmayıb və “Qəbələ” komandası səfər qarşılaşması üçün mühüm üstünlük əldə edib. Qeyd edək ki, “Qəbələ”nin bu uğuru Azərbaycan klublarının avroliqalarda ən böyük hesablı qələbəsidir. Bu komandalar arasında cavab matçı bir həftə sonra Gürcüstanın Zestafoni şəhərində oynanılacaq. “Qəbələ”-“Samtredia” duelinin qalibi növbəti turda “Aktobe” (Qazaxıstan)-“MTK Budapeşt” cütündə uğur qazanan komanda ilə görüşəcək. “Neftçi” klubu da UEFA Avropa Liqasına qələbə ilə başlayıb. Komandamız ilk oyununu səfərdə Maltanın “Baltsan” klubuna qarşı keçirib. Tarixində 16-cı dəfə avrokubok turnirlərində mübarizəyə qoşulan paytaxt təmsilçisi Malta klubunu iki cavabsız qolla məğlub edib - 2:0. Görüşü monteneqrolu hakimlər briqadası idarə edib. “Neftçi”nin üstünlüyü şəraitində keçən matçın 14-cü dəqiqəsində Rəhman Hacıyev hesabı açıb. Oyunun sonuna 7 dəqiqə qalmış Ruslan Qurbanov 11 metrlik cərimə zərbəsini dəqiq yerinə yetirərək “Neftçi”nin qələbəsini rəsmiləşdirib. Beləliklə, Vəli Qasımovun yetirmələri mərhələni keçmək üçün səfər qarşılaşmasında sərfəli nəticə əldə ediblər. Cavab görüşü iyulun 7-də Bakıda keçiriləcək. “Neftçi” turu keçəcəyi təqdirdə II təsnifat mərhələsində “Şkendiya” (Makedoniya) - “Krakoviya” (Polşa) qarşılaşmasının qalibi ilə üz-üzə gələcək.


Tofiq Yaqublunun hökmündən apelyasiya şikayəti verilib\nVəkil Aqil Layıc Tofiq Yaqublu ilə görüşüb. Bu barədə vəkil "Facebook" səhifəsində yazıb:\n"Tofiq Yaqublu çox gec gəldi, halı yox idi, rəngi solmuş və əvvəlki tək yerimirdi, gözləri çuxura enmişdi sanki. Deyir ki, 91 kilodan 82 kiloya düşüb".\nVəkil Aqil Layıc xatırladıb ki, Tofiq Yaqublu 6 gündür aclıq aksiyası keçirir:\n"Tofiq bəy deyir ki, müəssisə rəisinin müavini Rasim Əsgərov və psixoloq onunla görüşüb. Psixoloji durumuna görə akt tərtib etmək istəyiblər. İddia ediblər ki, sanki o, açlığı psixoloji vəziyyətinə görə edir. Amma psixoloji halı çox normal olduğunu qeyd edib, aclığı ədalətsizliyə qarşı etdiyini bildirib, psixoloji durumuna görə yox".\nMüxalif fəalın özü və vəkili hələ də məhkəmə iclasının protokolları ilə tanış olmayıb\nMüsavat Partiyasının və Milli Şuranın Koordinasiya Mərkəzinin üzvü Tofiq Yaqublunun 4 il 3 ay azadlıqdan məhrum edilməsi haqda hökmdən apelyasiya şikayəti verilib. Bu barədə məlumat verən vəkili Aqil Layıc bildirib ki, şikayəti sentyabrın 7-də səhər saatlarında məhkəməyə təqdim edib.\nTofiq Yaqublu və vəkilləri sentyabrın 3-də çıxarılmış hökmü hələ almayıb, məhkəmə iclas protokolları ilə tanış olmayıb. Vəkil hökmü almadan apelyasiya şikayəti verməsini Tofiq Yaqublunun altı gündür aclıq etməsi, vəziyyətinin hər keçən gün daha da pisləşməsilə izah edib. Müdafiəçi bildirib ki, məqsəd apelyasiya şikayətinə qısa müddətdə baxılması, Tofiq Yaqublunu həbsdən buraxmaq istəyi olarsa, bunun apelyasiya məhkəməsi vasitəsilə mümkünlüyüdür.\nApelyasiya şikayətində hökmün əsassız olduğu vurğulanıb, T.Yaqublu barəsində cinayət işinə bəraətverici əsaslarla xitam verilməsi istənilib.\nTofiq Yaqublunun saxlandığı 3 saylı istintaq təcridxanasında 6 gündür ki, aclıq etdiyi bildirilir. Qızı Nigar Həzi Ədliyyə Nazirliyinə və Penitensiar Xidmətə müraciət edərək, Tofiq Yaqublunun hər gün ailəsilə telefon əlaqəsinin təmin olunmasını istəyib:\n“İstintaq Təcridxanasının rəhbərliyi Tofiq Yaqublunun hər gün ailəsiylə telefonla danışmaq imkanı yaratmalıdır. Biz onun həyatına görə çox narahatıq və hər gün onun səsini eşitməsək, ona nəsə olduğunu düşünəcəyik”.\nTofiq Yaqublu ailəsilə sonuncu dəfə sentyabrın 5-də danışıb.\nNigar Həzi deyir ki, atası birbaşa Prezident İlham Əliyevin sifarişilə həbs olunub. Onun azadlığa buraxılması barədə qərarı da məhkəmələr yox, o verəcək. Nigar Həzinin sözlərinə görə, apelyasiya məhkəməsi də bu baxımdan fürsətdir: “Tofiq Yaqublu artıq 6 gündür ki, acdır. Ölümə hər gün bir az daha yaxınlaşır. İlham Əliyev bilməlidir ki, Tofiq Yaqublu məsələsi bardağı daşıran son damladır. Ya Tofiq Yaqublunu azad etməlidir, ya da onun qatili olaraq, xalq qarşısında cavab verməli olacaq. Bu məsələ Elmar Hüseynov məsələsi deyil ki, “qatili tapa bilmirik” desinlər. Tofiq Yaqublunun həbsinin sifarişini də İlham Əliyev verib və bu həbsin sonu Tofiq Yaqublunun ölümü ilə nəticələnəcəyi təqdirdə onun qatili də İlham Əliyev olacaq. Apelyasiya məhkəməsi Tofiq Yaqublunu azadlığa buraxmaq üçün bir fürsətdir. Əks təqdirdə, olacaqlara görə İlham Əliyev məsuliyyət daşıyacaq”.\nElə həmin gün "Human Rights Watch" və "Amnesty International" təşkilatları da Tofiq Yaqublunun azadlıqlan məhrum edilməsi haqqında bəyanat yayıblar.


Qazancı dəmirdən çıxan adam - Meydan.TV\nQazancı dəmirdən çıxan adam\nДата: 4 Март 2017\nAt nalı düzəltmək üçün dəmiri yaxşı qızdırıb, daha sonra nal formasına salır\nCavanşir Qurbanov dəmirçidir. O, Zaqatalanın Lahıc kəndində yaşayır. 55 yaşlı Cavanşir usta dəmirçiliyə 27 il əvvəl yerli kolxozda, usta köməkçisi kimi başlayıb. Ustanın kiçik emalatxanasında həm dəmir parçaları, həm də hazır əşyalar və təsərrüfat alətləri var.\n“Bu orağı mən düzəltməmişəm, nümunə kimi qoymuşam. Mən daha yaxşı düzəldirəm” - əşyaları göstərərkən deyir.\nCavanşir usta əvvəlcə dəmir parçalarını sobanın üstündə daş kömürlə qızdırır, sonra kənarda, zindanın üstündə qızmış dəmirə lazım olan formanı verir.\nDeyir ki, təsərrüfat alətlərinə tələbat azalıb. Amma bacarıqlı olduğu üçün qonşu kəndlərdən də sifariş verməyə, əşya almağa gələnlər çoxdur. Cavanşir usta deyir ki, kəndlilər ən çox balta, dəhrə, nal kimi alətlər üçün yanına gəlir:\n“İş olsa, günümün 5-6 saatını burada keçirirəm. Bir cüt nalı yarım saata düzəldirəm. Qiymətlər 10-20 manat arası dəyişir. Ancaq bəzən axşama qədər qalmalı oluram. İşdən asılıdır”.\nZaqatalanın mərkəzindən Lahıc kəndinə 26 km\nCavanşir usta günün bir neçə saatını özü üçün hazırladığı iş otağında keçirir\nUsta sovetdən qalan alətlərlə də işlərini davam etdirir\nİlin bütün fəsillərində müxtəlif növlü işlər olur\nCavanşir usta deyir ki, qonşu kəndlərdən gəlib ona at nalı sifariş verirlər\nКороткие линки: http://mtv.re/wl6yxf


Yalçın İmanov: Mən o təfəkkürdə rəhbərliyi olan Kollegiyada qalmağı özümə təhqir bilirəm - Meydan.TV\nFevralın 22-də Gəncə İnzibati-İqtisadi Məhkəməsində hakim Kənan Vəliyevin sədrliyilə Vəkillər Kollegiyasının Yalçın İmanova qarşı iddiası üzrə qərar çıxarılıb. Qərara əsasən, Y.İmanovun vəkillik fəaliyyətinə xitam verilib.\nY.İmanov Meydan TV-yə bildirib ki, qərardan apelyasiya şikayəti verəcək. Çünki qərarı qanunsuz və əsassız hesab edir. Deyir ki, onun vəkillikdən uzaqlaşdırılması siyasi sifarişin nəticəsi idi, ona görə məhkəmədən gözləntisi yox idi. Bununla belə, qərardan apelyasiya şikayəti verəcək. Çünki məqsəd bu işi Avropa Məhkəməsinə göndərməkdir.\n"Mən o təfəkkürdə rəhbərliyi olan Kollegiyada qalmağı özümə təhqir bilirəm. Bir rəhbərlik ki, vəkillərdən işgəncəyə, insan hüquqlarının pozulmasına göz yummağı, susmağı tələb edir, onlar haqda artıq nəsə deməyə ehtiyac yoxdur. Mən onların tələb etdiyi kimi vəkil ola bilmərəm, elə olmaq da istəmirəm. Dostum Adil İsmayılovun dediyi kimi, bir insanın taleyi mənim kimi 100 vəkilin Kollegiya üzvlüyündən daha vacib məsələdir. Məni Abbas Hüseynova işgəncə verilməsini ictimailəşdirdiyimə görə vəkillikdən uzaqlaşdırıblar. Peşman deyiləm, yenə eyni vəziyyət yaransaydı, bir an belə, tərəddüd etmədən yenə eyni cür davranardım".\nVəkillər Kollegiyası Rəyasət Heyətinin 20 noyabr 2017-ci il tarixli qərarı əsasında Y.İmanovun vəkillik fəaliyyətinə xitam verilib. O, Nardaran hadisələrinə görə 20 il azadlıqdan məhrum edilmiş Abbas Hüseynovun Qobustan həbsxanasında işgəncəyə məruz qalması barədə məlumatı ictimailəşdirməkdə günahlandırılaraq, vəkillik fəaliyyəti dayandırılıb. Y.İmanov A.Hüseynovun məruz qaldığı işgəncələr (40 dərəcə istidə açıq havada dəmir dirəyə bağlanıb, gün boyu orada saxlanması, dəyənəklə döyülməsi, soxulcanla dolu otaqda saxlanması və s.) barədə onun öz sözləri əsasında mətbuata açıqlama verib.\nqısa linklər: http://mtv.re/f8hbga


Niyazi Səfərov: Xüsusi iqtisadi zonalar və sənaye parklarının infrastrukturunun özəl sektor tərəfindən yaradılması təşviq ediləcək » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nNiyazi Səfərov: Xüsusi iqtisadi zonalar və sənaye parklarının infrastrukturunun özəl sektor tərəfindən yaradılması təşviq ediləcək\nDate: 22 Yanvar 2018, 11:30, Oxunma sayı: 672\nİqtisadiyyat nazirinin müavini Niyazi Səfərovun Trend-ə və "Azernews" qəzetinə Azərbaycanda fəaliyyət göstərən sənaye parkları ilə bağlı müsahibəsi\n- Azərbaycanda fəaliyyət göstərən sənaye parkları hansılardır?\n- Azərbaycan Prezidentinin 2011-ci il 21 dekabr tarixli, 548 nömrəli fərmanı ilə ölkədə innovativ və yüksək texnologiyalar əsasında rəqabət qabiliyyətii sənaye istehsalının inkişafı üçün münbit şərait yaradılması, bu sahədə sahibkarlığın dəstəklənməsi, qeyri-neft sektorunun davamlı inkişafının təmin edilməsi və əhalinin istehsal sahəsində məşğulluğunun artırılması məqsədilə Sumqayıt şəhərində Sumqayıt Kimya Sənaye Parkı və İqtisadiyyat Nazirliyinn tabeliyinndə parkın idarəedici təşkilatı olan "Sumqayıt Kimya Sənaye Parkı" MMC yaradılıb. Hazırda Sumqayıt Kimya Sənaye Parkının ərazisi 505,64 hektar təşkil edir. Azərbaycanda fəaliyyət göstərən sənaye parklarının rezidentləri qanunvericiliyə əsasən 7 il müddətinə mənfəət, əmlak və torpaq vergilərindən, eləcə də parka istehsal məqsədilə gətirilən texnika, texnoloji avadanlıqlar və qurğulara görə ƏDV-dən və gömrük rüsumundan azad olunurlar. Sumqayıt Kimya Sənaye Parkında 15 müəssisəyə ("Azertexnolayn" MMC - polad və polietilen borular, iri diametrli qofralı polietilen borular, mexaniki avadanlıqlar və hidrotexniki avadanlıqların istehsalı, "SOCAR Polymer" MMC - polipropilen və yüksək sıxlıqlı polietilen istehsalı, "AzerFloat" QSC - termoformasiya metodu ilə şüşə istehsalı, "Azerbaijan Fibro Cement" MMC - fibro-sement lövhələrin istehsalı, "Bakı Əlvan Metallar və Ferroərintilər Şirkəti" MMC - Silisium və Kalsium, habelə ferrosilisium və ferrosilikomanqan istehsalı, "MST Engineering Services" MMC - yüksək təzyiqə davamlı xortum və fitinqlərin istehsalı, "Aqrokimya Azərbaycan" MMC - maye və toz halında pestisidlərin istehsalı, "Alco Lubricant" MMC - sintetik və yarı-sintetik sürtkü yağlarının istehsalı, "STDC" MMC - Məlumatların (datanın) emalı, qeydə alınması və ötürülməsi, "Azərxalça" ASC - yun əyirici-boyaq, "STP" MMC - müxtəlif təyinətlı sənaye məhsullarının istehsalı, "Tabaterra" QSC - siqaret istehsalı, SOCAR Karbamid Zavodu - azot gübrəsinin istehsalı və "Sumplast" MMC - plastik məmulatların istehsatı) Sumqayıt Kimya Sənaye Parkının rezidenti statusu verilib. Azərbaycan Prezidentinin 2015-ci II 3 iyun tarixli 1255 nömrəli sərəncamına əsasən ölkədə qeyri-neft sektorunun davamlı inkişafının təmin edilməsi, sahibkarlığın dəstəklənməsi, müasir texnologiyalara əsaslanan rəqabətqabiliyyətli sənaye istehsalının təşkili və əhalinin istehsal sahəsində məşğulluğunun artırılması məqsədilə Bakı şəhərinin Qaradağ rayonu ərazisində Qaradağ Sənaye Parkı yaradılıb. Qaradağ Sənaye Parkının bir rezidenti var, bu da "Bakı Gəmiqayırma Zavodu" MMC-dir. Azərbaycan Prezidentinin 2015-ci il 26 fevral tarixii 1077 nömrəli sərəncamı ilə Mingəçevir Sənaye Parkı yaradılıb. Mingəçevir Sənaye Parkı sahibkarlıq fəaliyyətinin həyata keçirilməsi üçün zəruri infrastrukturu və idarəetmə qurumları olan, müasir texnologiyaların tətbiqi yolu ilə rəqabətqabiliyyətli məhsul istehsalı və xidmətlər göstərilməsi məqsədləri üçün istifadə edilən, sahibkarların səmərəli fəaliyyətinə və inkişafına kömək edən ərazidir. Mingəçevir Sənaye Parkının hazırda bir rezidenti vər və bu da "Mingəçevir Tekstil" MMC-dir. Layihayə əsasən Mingəçevir Sənaye Parkında 2 iplik fabrikinin - "Ring" və "Open End" iplik fabrikləri tikilib istismara veriləcək ki, bunların illik istehsal həcmləri 20 min ton iplik olaraq nəzərdə tutulur. Avadanlıqlar Almaniya, İsveçrə, Yaponiya və Türkiyənin aparıcı şirkətlərindən alınacaq və adıçəkilən fabriklər Cənubi Qafqazda yüngül sənaye üzrə ən müasir fabriklərdən olacaq. Pirallahı Sənaye Parkı Azərbaycan Prezidentinin 2016-cı il 14 sentyabr tarixli 2336 nömrəli sərəncamı ilə yaradılıb. Əczaçılıq və dərman vasitələrinin istehsalı Parkın əsas fəaliyyət istiqamətinə daxildir. Hazırda Pirallahı Sənaye Parkının 3 ("Həyat Farm" MMC, "Diamed Co" MMC və "Caspian Pharmed" QSC) rezidenti qeydiyyatdan keçib. Təkrar istehsal sahəsində sahibkarlar və potensial investorlar üçün əlverişli şəraitin yaradılması məqsədilə "Bakı şəhərində Balaxanı Sənaye Parkının yaradılması haqqında" Azərbaycan Prezidentinin 28 dekabr 2011-ci il tarixli sərəncamı ilə Balaxanı qəsəbəsində 7 ha torpaq səhəsində Balaxanı Sənaye Parkı yaradılıb. Sərəncama əsasən "Təmiz Şəhər" ASC Balaxanı Sənaye Parkının idarəedici təşkilatı kimi müəyyən olunub. Balaxanı Sənaye Parkının yaradılması ölkəmizdə yüksək texnologiyalar əsasında rəqabətqabiliyyətli sənaye məhsullarının istehsalının genişləndirilməsi, qeyri-neft sektorunun, о cümlədən "yaşıl iqtisadiyyat'ın inkişafı, əhalinin istehsal sahəsində məşğulluğunun artırılması, Bakı şəhəri və ətraf qəsəbələrdə ekoloji vəziyyətin yaxşılaşdırılması məqsədinə xidmət edir. Hazırda Balaxanı Sənaye Parkında işlənmiş mühərrik yağlarının, tullantı plastik (PET) butulkaların, kağız-karton məmulatların, tullantı plastik materiallarının, süngər tullantılarının təkrar emalı sahələri üzrə qeydiyyata alınmış 9 rezident var və bunlardan 5 rezident artıq istehsal fəəliyyəti ilə məşğul olur. "Ekokat" MMC - işlənmiş mühərrik yağlarının emalı, "Az.Ekol." MMC plastik (PET) butulkaların təkrar emalı, fərdi sahibkar Eminov Etibar (Çapar Poliqraf) - tullantı kağızlardan istifadə etməklə çap-poliqrafiya məhsullarının istehsalı, "METAK" MMC tullantı-plastik məmulatların təkrar emalı, "FORİELLA" MMC süngər tullantılarının təkrar emalı ve mebel istehsalı ilə məşğul olurlar.\n- Gələcəkdə yaradılması planlaşdırılan parklar da varmı?\n- Azərbaycan Prezidentinin 2014-cü il 26 dekabr tarixli sərəncamı ilə təsdiq edilmiş "Azərbaycan Respublikasında sənayenin inkişafina dair 2015-2020-ci illər üçün Dövlət Proqramı"nın həyata keçirilməsi üzrə Tədbirlər Planına uyğun olaraq Azərbaycan İqtisadiyyat Nazirlİyi tərəfindən regionlarda sənaye zonalarının qurulması istiqamətində mütəmadi iş apanlır. Eyni zamanda, Azərbaycan Prezidentinin 2016-cı il 6 dekabr tarixli 1138 nömrəli fərmanı ilə təsdiq edilmiş "Azərbaycan Respublikasında kiçik və orta sahibkarlıq səviyyəsində istehlak mallarının istehsalına dair Strateji Yol Xəritəsi"nin tədbirlər planında ölkədə kiçik və orta sahibkarlığın dəstəklənməsi məqsədilə regionlarda sənaye zonalarının yaradılması nəzərdə tutulub. Sözügedən sənədə əsasən Azərbaycanda mövcud olan sənaye zonaları dövlət tərəfindən dövlət vəsaiti hesabına yaradılıb. Bununla əlaqədar olaraq, gələcəkdə xüsusi iqtisadi zonalar, sənaye parkları və məhəllələrinin infrastrukturunun özəl sektor tərəfindən özəl kapital hesabına yaradılması təşviq ediləcək.\n- Sənaye parklarının yaradılması ölkə iqtisadiyyatına necə təsir edir?\n- Ümumilikdə beynəlxalq təcrübəyə əsasən sənaye parklarının yaradılması ölkə iqtisadiyyatında ixracın həcminin çoxalması, idxalı əvəz edən məhsulların istehsalının və məhsulların rəqabət qabiliyyətinin artması, məşğulluğun təmin edilməsi, investisiyaların və müasir texnologiyaların cəlb edilməsi kimi prioritet vəzifələrin həyata keçirilməsində xüsusi əhəmiyyətə malikdir. Bu baxımdan yanaşıldığında ölkəmizdə yaradılan sənaye parkları da yuxarıda qeyd edilən məqsədlərə xidmət etməkdədir. Ölkəmizdə sənaye zonalarının təşkili qeyri-neft sektorunun davamlı inkişafı, ölkə iqtisadiyyatının ixrac qabiliyyətinin, eləcə də rəqabətqabiliyyətli məhsulların istehsalının artırılması, məşğulluğun təmini kimi mühüm məsələlərin inkişafını stimullaşdıracaq. Sənaye parklarının yaradılması ölkə iqtisadiyyatının tarazlı inkişafının təmin edilməsini nəzərdə tutan siyasətin bir hissəsidir. Azərbaycandakı sənaye parklarında vergi və gömrük sahəsində stimullaşdırıcı tədbirlərin tətbiqi, sənaye parkının infrastrukturla təmin edilməsi, torpaq sahəsinin icarə haqqının aşağı həddə müəyyən edilməsi, güzəştli kreditlərin verilməsi və inzibati prosedurların sadələşdirilməsi yolu ilə sənayeləşmə siyasətinin həyata keçirilməsi şübhəsiz ki, ölkə iqtisadiyyatının inkişafına müsbət təsir göstərəcək.\n- Sənaye parkları idxalı azaltmağa və ixracı artırmağa nə dərəcədə kömək olacaq?\n- Hazırda ölkənin qarşısında duran əsas çağırışlardan biri iqtisadiyyatın ixracyönümlülüyünün təmin edilməsi və idxalın əvəzlənməsidir. Bunun üçün əsas hədəf yerli istehsalın rəqabətqabiliyyətinin artırılmasıdır. Rəqabətqabiliyyətinin artırılması yalnız səmərəli rəqabət mühitinin bazarda formalaşdırdığı rəqabət təzyiqi vasitəsilə mümkündür. Belə ki, bazar subyektləri arasında rəqabət təzyiqi məhsuldarlığın və iqtisadi səmərənin artmasına, texnologiya və innovasiyaların geniş tətbiqinə şərait yaradır. Ölkəmizdə yaradılan sənaye parklarının da bu məqsədlərə xidmət edəcəyi nəzərdə tutulur. Sənaye parklarında yer alan və gələcəkdə fəaliyyətə başlaması nəzərdə tutulan sənaye müəssisələrində hazırda ölkəmizin ən çox istehlak etdiyi, eyni zamanda idxal etdiyi sənaye məhsullarının istehsalı nəzərdə tutulur. Burada istehsal olunan sənaye məhsullarının ölkənin tələbatını ödəməklə yanaşı, gələcəkdə ixrac olunması da nəzərdə tutulur ki, bu da öz novbəsində, ölkənin xarici ticarət balansına öz müsbət töhfəsini verəcək.


“Türkiyə-Azərbaycan münasibətləri çoxşaxəli və stratejidir” | Faktor.az\n12:20 22.10.2021 Hit: 354\nTürkiyənin “Öncə Vətən” qəzeti Milli Məclisinin deputatı Jalə Əhmədovadan xüsusi müsahibə hazırlayıb.\n“Ermənistan Zəngəzur dəhlizinin açılmasını əngəlləmək üçün bütün təxribatçı hərəkətlərdən istifadə edir”, - deyən Jalə Əhmədova müsahibəsində Ermənistanın 10 noyabr Bəyannaməsinin bəzi şərtlərinə əməl etmədiyini bildirib. Millət vəkili müsahibədə həmçinin erməni lobbisinin Azərbaycan və Türkiyəyə qarşı apardığı təbliğat məsələsinə də toxunub. “Təbliğatın qarşısını almaq üçün Milli Məclis tərəfindən zəruri qabaqlayıcı addımlar atılır və atılmaqdadır. Təbii ki, erməni lobbisinin Azərbaycana qarşı təbliğat aparmasının qarşısını almaq üçün belə tədbirlərin sayını artırmalıyıq. Bu mübarizədə diplomatlarımızın, siyasətçilərimizin, ziyalılarımızın, diasporlarımızın, xaricdə yaşayan soydaşlarımızın, xaricdə təhsil alan tələbələrimizin, QHT-lərimizin, KİV-lərin və ümumilikdə azərbaycanlıların üzərinə böyük məsuliyyət düşür”, - deyə J.Əhmədova bildirib.


“Sovetski” söküldü, bəs “Kubinka”? - FOTO\n“Sovetski” söküldü, bəs “Kubinka”? - FOTO\n“Burda, yuxarıda “Kubinka” bazarı vardı. Qabaqlar orda yaxşı alver gedirdi, kim nə istəyirdi, həmin bazardan tapırdı. Elə ona görə də buraya “Kubinka” deyirdilər. İndi həmin bazar da yoxdur”.\n70 yaşlı Əhmədağa Bağırov Bakının “Kubinka” adlanan köhnə məhəlləsinin sakinlərindəndir. Deyir, bu illər ərzində köhnə, birmərtəbəli evlərin görünüşü dəyişməsə də, bura gələnlər dəyişib. İndi gözü öz nəslindən olanları, uşaqlıq, gənclik dostlarını axtarsa da, tapmır: “Bura mənə doğma yerdir. Ancaq artıq o doğmalıq itir, köklü adamlar evlərini satıb başqa yerlərə gediblər. Bir mən, bir iki qonum-qonşum qalıb. Çoxu bura təzə gəlib, tanımıram da. Adama heç salam da vermirlər”.\nƏhmədağa kişi deyir, vaxtilə “Kubinka”da kiminsə kiməsə salam verməməsi böyük ayıb sayılırdı. Siqaret çəkən cavanlar yaşlıları görəndə gizlənməyə yer axtararmış: “İndi belə deyil, hərdən mənə elə gəlir ki, özüm neçə illər sonra bura gəlmişəm”.\nYastı-yapalaq evlər, dar, köhnə küçələr\nÜstünə neçə dəfə əl gəzdirilmiş yastı-yapalaq evlər, arabir bu evlərin hasarlarından boylanan meynələr, evlərin qabağında ipdən asılmış paltarlar, dar, köhnə küçələr, “ay bala, bəsdi də, yığış küçələrdən, gəl evə” çağırışları... Köhnə Bakının özünəməxsus siması. “Kubinka” da bu simalardan biri, bəlkə də axırıncılardandır. Əhmədağa kişi deyir ki, nə qədər doğma olsa da, bu yaşında artıq o da bu məhəllədən köçüb getmək istəyir.\nKöhnəlik, nimdaşlıq bu yaşayış yerinin hər məhəlləsindən, hər tinindən boylanır. Neçə illərdir sakinlərinin qulaqlarına “buralar da söküləcək” sədaları çatsa da, ortada heç nə yoxdur. 50 ildir burda yaşadığını deyən Tamam Kərimova oxşar vədləri çox eşitdiklərini söyləyir. Qonşu “Sovetski” məhəlləsi söküləndə bu söhbət bir az da inandırıcı görünüb. Ancaq bir müddət sonra yenə səngiyib:\nBura yaxşı yerdir. İşığımız, qazımız, suyumuz yaxşıdır. Sadəcə, evlərimiz balacadır. Eşitmişik ki, “Sovetski” sökülüb qurtarandan sonra buraları da sökəcəklər. Allah Kərimdir, yəqin bizə də növbə çatar. Neçə ildir deyirlər, “bu gün- sabah söküləcək”, ancaq dəqiqi vaxtı bilinmir”.\nYaşı bir əsrdən çox olan ərazinin böyük hissəsi baxımsızdır. Divarına suvaq çəkən Vahid Məmmədov evlərin çoxu təhlükəli durumda olduğunu deyir. Arada sakinlər özləri əl gəzdirirlər, amma çifayda:\n“70 ildir burda yaşayıram. 70 ildir eşidirik ki, “bura söküləcək”. Hələ ki, bir xəbər yoxdur. Bu evlərin yaşı 100 ildən çoxdur, təhlükəli duruma düşüb. Söküləcəyini eşitmişik, ancaq nə vaxt, bu haqda bizə təzəlikcə heç kim heç nə deməyib. Danışırlar, ancaq dəqiq heç nə yoxdur”.\n“Böhrana dözmədi, bağladı...”\nQapı ağzında oturan işsiz gənclərdən biri Əkrəm Quliyev əvvəl elə bu məhəllədəki maşınyuma yerində işləyib. Ancaq yenə işsizdir:\n“3 ay əvvəl şefim böhrana dözməyib “moyka”nı bağladı. Mən də oldum işsizlərdən biri”.\n1500 manata köçmək istəmirlər...\nAdamlar danışır ki, neçə illərdir camaatın çoxu söküləcək evlərinə görə onlara veriləcək kompensasiyaya göz dikibmiş. Ancaq “Sovetski”dəki evlərin hər kvadratmetrinə 1500 manat verilməsi, onların bu ümidinin də üstündən xətt çəkib:\n– O puldansa, elə bu daxmalarda yaşamaq yaxşıdır. Çünki həmin pula şəhərdə ev ala bilməyəcəyik.\n– Vallah, varımız-yoxumuz bu evimizdir. Burdan köçmək istəyirik, şərait pisdir, darısqaldır. Ancaq verəcəkləri o pula heç bu şəraitsiz evi də ala bilməyəcəyik.\nMemar: “Kubinka”nın sökülməsi vacibdir\nMemarlıq və İnşaat Universitetinin memarlıq fakültəsinin dosenti Ömər Qoçulubildirir ki, şəhərin mərkəzi hissəsi olan bu ərazi Bakının şəhərsalma tələblərinə cavab vermir. Ona görə gec-tez sökülməlidir:\n“Oradakı tikililərin sökülməsi vacibdir. Çünki orada nə yeraltı, nə yerüstü kommunikasiyalar yoxdur. Şəhərin ümumi memarlıq, şəhərsalma tələblərinə cavab verməyən bir sahədir. Əhali son dərəcə sıx yaşayır. Heç bir məişət rahatlığı olmayan bir ərazidir. Oranın yenidən qurulmasını vacib hesab edirəm. Şərt o deyil ki, mütləq orda yaşayış binaları olsun. Əsas məsələ oradakı sıxlığı götürməkdir. Ancaq yenidən qurularkən mütləq şəhərsalma yaraşığına, rahatlığına uyğunlaşdırılmalıdır. Magistrallar, küçələrin kəsişməsi, nəqliyyatın hərəkətinə şəraitin yaradılmasıdır. Keçmiş “Zabitlər Bağı”nın uzadılması, genişləndirilməsi daha məqsədəuyğun olardı. Çünki o ərazidə elə bir yaşıllıq sahəsi yoxdur. İllərlə insanlar evləri bir-birinə söykəyə-söykəyə tikiblər, necə gəldi dalanlar, küçələr salınıb”.\n“Kubinka” da sökülməlidir. Yaradıcılığında “Kubinka”ya da yer ayıranyazıçı Həmid Herisçi belə düşünür:\n““Kubinka”nın ən kamil əsəri “Zerkalo Klara” adlı qadın avtoritet idi. Əsas oradakı köhnə insanlar idi, onlar da çıxıb gedib. Ora da dağılmalıdır, heç nə əbədi deyil”.\nDövlət Şəhərsalma və Arxitektura Komitəsinə ünvanladığı sorğunu qurumun şəhərsalma şöbəsinin müdiri Anar Bayramov bildirib ki, Bakının baş planında “Kubinka”nın sökülməsi və yenidən tikintisi nəzərdə tutulub. Amma “həmin ərazilərdə yeni planlaşdırma layihəsinin həyata keçirilməsi ilə bağlı hazırda Komitəyə hər hansı layihə təqdim edilməyib”.\nƏrazinin daxil olduğu Yasamal və Nəsimi rayon icra hakimiyyətlərindən də onlarda bu haqda hər hansı bilgi olmadığını bildirdilər.\n“Kubinka”lı Vahid kişi isə qollarını çırmalayıb evinə suvaq vururdu: “Bu müddətdə o qədər “söküləcək” eşitmişəm ki. Elə bir ucdan özü dayanmadan sökülür. Neçənci suvağı vurduğumu da yadımdan çıxartmışam”. (“Azadlıq” radiosu)\nMəqalədə : Sovetski Kubinka söküntü


Yerevanda ərazilərin Azərbaycana verilməsi planından danışdılar….. – Vetenim.info\nYerevanda ərazilərin Azərbaycana verilməsi planından danışdılar…..\nTürkiyədə baş verənlər diqqəti Qarabağ problemindən müəyyən qədər yayındırdı. Buna baxmayaraq, həmin problemlə bağlı da yadda qalan hadisələr oldu. Belə ki, Ermənistan prezidenti Serj Sarkisyan separatçıların rəhbəri Bako Saakyanla görüşmək üçün növbəti dəfə Qarabağa yollandı. Ondan bir az əvvəl isə Rusiyanın xarici işlər naziri Sergey Lavrov və ABŞ-ın dövlət katibi Con Kerri Moskvada Qarabağ münaqişəsinin tənzimlənməsi yolları barədə müzakirələr aparmışdılar.\n“Biz bu məsələ ilə bağlı qazanılmış potensialdan, danışıqların razılaşdırılması üçün praktiki addımların atılmasına imkan verəcək məqamlar barəsində, hansı ki, bütün tərəflər üçün münasib ola və bu mürəkkəb regionda qarşımızda duran vəzifələrin reallaşdırılmasına kömək edə bilər, fikir mübadiləsi apardıq”, – deyə RNS Lavrovun çıxışından sitat gətirir.\nBu cür aktivliyin səbəblərinə, hansı ki, Ermənistanda ondan çəkinirlər, erməni politoloqu Ayk Martirosyan aydınlıq gətirib.\nO əmindir ki, “torpaqların verilməsi” (Azərbaycana-virtualaz.org) üçün hansısa sənədin imzalanmasını gözləmək lazım deyil, “onu müharibənin gedişatında da verə bilərlər”.\n“Son vaxtlar Ermənistanın havasında necə satqınlıq kabusunun dolandığını görürəm. Ayrı-ayrı deputatlar Qarabağın müstəqilliyinin tanınması müqabilində ərazilərin qaytarılacağı barədə danışmağa başlayıblar. Azərbaycanın Qarabağın müstəqilliyini tanıması bizə lazımdırmı? Bu bizə ümumiyyətlə lazım deyil. Qarabağ-azad olunmuş ərazidir, Qarabağ-tarixən Ermənistanın olub və Ermənistana da birləşdirilməlidir”,-deyə news.am politoloqun dediklərindən sitat gətirir.\n“Belə bir versiya mövcuddur ki, azad olunmuş torpaqlar qarşıdakı müharibə vaxtı qaytarıla bilər-buna inanmaq da olar, inanmamaq da. Amma müharibənin olacağına heç bir şübhə yoxdur. Bir halda ki, əsgərin həyatı torpaqdan da müqəddəs elan olunub istisna olunmur ki, bu gün təbliğ olunan həmin düşüncə müharibə vaxtı xüsusilə qabardılacaq və ayrı-ayrı şəxslər və ya xadimlər böyük itkilər barədə danışaraq onun daha da genişlənməməsi xatirinə ərazilərin qaytarılması zəruriliyini əsaslandırmağa çalışacaqlar”, – deyə Martirosyan bildirib.\nErməni ekspert, həmçinin deyib ki, indi danışıqlar masasının üstündə olan sənəd məlum Kazan sənədindən də pisdir.\nPrevious Ərdoğan edamdan danışdı — “ABŞ-dan Gülənin kəlləsini istəyirəm”…..\nNext Tərtərdə yoxlama əməliyyatı – 1591 hərbi sursat….


Nurlan MƏMMƏDZADƏ - BIR HƏYAT TƏRZI RAMAZANİ-ŞƏRİF\nAllah-Təala Qurani-Kərimdə biz bəndələrinə belə buyurur: “Ey iman gətirənlər, bütövlüklə İslama girin...”. (əl-Bəqərə, 208) Bu ayədə keçən “bütövlüklə” sözü Quranın orijinal mətnində, yəni ərəb dilində “kəəffətən” kəlməsi ilə ifadə olunur. Bu ayə ilə Rəbbimiz bizdən bir bütün olaraq İslama girməyi, yəni ilahi əmr və qadağalara riayət etməyi istəyir. Yəni dilimiz kəlmeyi-şəhadəti tələffüz edərkən qəlbimizin təsdiq etməsini və bütün əzalarımızın da bu təsdiqdə iştirakını tələb edir. Dilimiz iman etdiyimizi söyləyərkən əlimiz bu imanın gərəyi olaraq başqasının malını qəsb etməməlidir.\nMüşfiq NƏCƏFOV - RAMAZANA HAZIRSANMI?\nTəlimi-Quran, süruri-cahan, ey füyuzi-Mərdan,\nSultanı-şühur, şahı-əyyam, gəl, ey Ramazan!\nHəzi ASLANOV - UŞAQLARIN RAMAZANI\nPsixoloqlar uşaqlığı həyatın ilk pilləsi, sanki təcrübə və staj dövrünə bənzədirlər. Həyatı tanımaq, yavaş-yavaş dərk etməyə çalışmaq, həyatda özünün və digərlərinin kimliyini müəyyən etməyə başlamaq, ətrafında gördükləri və dərk etdiklərindən nəticə çıxararaq fikir bəyan etmək, milli və mənəvi dəyərlərə yiyələnmək, adət və ənənələri öyrənib ona uyğun həyat tərzi seçmək kimi şəxsiyyətin formalaşmasının bu dövrdə meydana gəldiyini qeyd edirlər.\nSaleh ŞİRİNOV - ƏHYA GECƏLƏRİ\nBir müsəlmanın gecələri necə əhya edəcəyini Peyğəmbərimiz (s.ə.s) hədisi-şəriflərində bildirməkdədir. Məsələn, yatsı və səhər namazlarını camaatla qılmaq da gecəni əhya etməkdir. Hədisi-şərifdə: “Gecədə bir saat var ki, müsəlman bir kimsənin Allahdan dünya və ya axirətə aid bir xeyir tələbi o saata rast gələrsə, Allah dilədiyini ona mütləq verər. Bu saat hər gecədə vardır”, - buyurulmuşdur. (Müslim, Müsafirin, 166)\nProf.Dr.Ömer ÇELİK - RƏSULULLAH OLMADAN QURAN ANLAŞILMAZ\nQurani-Kərimin anlaşılması ancaq Allah Rəsulu (s.ə.s) və ətrafındakı möminlər kimi “eşitdik və itaət etdik” deyərək ayələrdə ifadə edilən ilahi təlimatların tələblərini yerinə yetirməklə mümkündür. Quranda bilmək - anlamaq belə ifadə edilir: “Bilənlər” - istər rəhmətini umub əzabından qorxaraq, istərsə də böyük bir hörmətlə boyun əyərək hüzurunda səcdəyə qapanan, Allahın əmrinə uyğun qulluq borcunu əta edənlər;\nAĞAKƏRİM İBRAHİMOV - MÜSAHİBƏ\nBu səfər yolumuzu Biləsuvar rayonunun Əliabad kəndindən saldıq, Azərbaycanın Milli Qəhrəmanı Mübariz İbrahimovun evini, ailəsini ziyarət etdik. Atası Ağakərim dayı ilə təbiət qoynunda oturub şirin-şirin söhbət etdik...\nعن أبي هريرة - رضي الله عنه: أن رَسُول الله - صلى الله عليه وسلم – قَالَ بادِرُوا بِالأَعْمَالِ سَبْعًا، هَلْ تَنْتَظِرُونَ إلاَّ فَقرًا مُنسيًا، أَوْ غِنىً مُطغِيًا، أَوْ مَرَضًا مُفسِدًا، أَوْ هَرَمًا مُفْندًا، أَوْ مَوتًا مُجْهزًا، أَوْ الدَّجَّالَ فَشَرُّ غَائِبٍ يُنْتَظَرُ، أَوْ السَّاعَةَ فالسَّاعَةُ أدهَى وَأَمَرُّ\nƏbu Hüreyrədən (r.a) rəvayət olunduğuna görə, Rəsulullah (s.ə.s) belə buyurmuşdur: “Yeddi şey gəlmədən öncə yaxşı işlər görməyə tələsin. Yoxsa siz (Allahı) unutduran kasıblığı, insanı azdıran zənginliyi, insanı pərişan edən xəstəliyi, ağılı başdan alan qocalığı, qəflətən gələn ölümü, gəlməsi gözlənənlərin ən şərlisi olan Dəccal fitnəsini və qiyamətin qopmasınımı gözləyirsiniz?! Qiyamətin qopması çox dəhşətli və çox acıdır”. (Tirmizi, Zöhd, 3).\nMübariz ƏLİOĞLU - HİDAYƏT QIĞILCIMLARI\nUca Allah (c.c) Qurani-Kərimdə belə buyurur: “Ey insanlar! Sizə Rəbbinizdən bir öyüd, könüllərinizdə olan (cəhalətə, şəkk-şübhəyə, nifaqa qarşı) bir şəfa, möminlər üçün bir hidayət və rəhmət gəlmişdir”. (Yunus, 57)\nRəşad MANAFOV - BAĞDAD XATİRƏLƏRİ İNCƏ MƏQAM\nBağdad çox qədim tarixə malik, elm və irfana beşik olmuş, çox bəla və müsibətlərə şahid olmuş bir şəhərdir. İki ilə yaxındır ki, bu şəhərdə elm və tədris fəaliyyəti ilə məşğulam. Şəhərdə qədim elm və mədəniyyət qalıqlarını xatırladan bəzi məkanlar olsa da, təəssüflər olsun ki, zəngin tarixi miraslar zamanla yox olmağa, yaxud unudulmağa üz tutmuşdur.\nQoşqar ABBAS - SƏSSİZ PROPAQANDA\nKino sənətdir. Zaman, məkan, imic və məfhumlar yaradan, dərin fəlsəfi arxa plana əsaslanan sənət. Ancaq kinonun estetik və analitik dəyərləndirməsi heç də asan deyil. Çünki sənət hadisəsindən daha çox ideoloji hadisə olaraq qarşımıza çıxır. Yeni imic yaradır və bu imic illüziya içində yaşasa da, özünün real olduğunu düşünür. İdeologiyanın yayılması üçün kino ən yaxşı üsuldur.


Cam balkon - saf-pencere.az\nBu günki günə ən müasir şüşələnmə - çərçivəsiz şüşələnmədir (Cam Balkon). O Sizi pis havadan, əlavə səsdən və eyvandan kənar şəxslərin daxil olmasından qoruya bilər. Bu cür şüşələnmədə çərçivələrin və şaquli dirəklərin olmadığı üçün, şüşələnmə şəffaf divar kimi görünür. O, köhnə və lyüks evlərdə memarların düşüncələri ilə uyğunlaşır və çoxmənzilli tipli evlərin fasad rəngbərəngliyini artırmır.\nKonstruksiyanın əsasına eyvanın açıq hissəsinin (proyomun) perimetri boyu gedən alüminium profillər daxildir. Üst və alt profillər tam şüşədən hazırlanmış açılan hissələrin yönəldiciləridir. Hətta, üst profil burada aparıcıdır. Onun daxili relslərlə iki-rolikli mexanizm hərəkət edir və açılan hissənyə eyvan boyu hərəkət etməyə imkan yaradır (daşıyır). Açılan hissə üçün - xüsusi möhkəm, bəzən 6 mm qalınlıqda M6 markalı bişmiş bor şüşə istifadə olunur. Belə açılan hissələrin maksimum hündürlüyu 2 m 10sm təşkil edir. Daha hündür açılan hissələr lazım olduqda, belə hallarda açılan hissələrin yelkənliyi artdığına görə 8 mm qalınlıqda şüşədən istifadə olunur. Yuxarı mərtəbələrdə eyvanların şüşələnməsi zamanı ilk növbədə şüşələrin davamlılığının fikirləşmək lazımdır, məhz orada konstruksiya ən güclü küləklərin sınaqlarından keçir. Açılan hissələr eyvanın qırağlarına sanki şüşəli kitab vərəqləri kimi, yığılıb qatlanırlar.\nBu formada açılan hissələri eyvanın kənarından təhlükəsiz məsafədə dayanaraq təmizləmək olar. Sipərliklərin, su kanalların və sudan qoruyan yağların hesabına, açılan hissələrin içinə suyun keçməsinin qarşısı alınır. Lakin konstruksiya öz-özlüyündə tam germetikliyə malik deyil. Nazik aralardan eyvana açıq hava daxil olacaq, buna görə də bu sistem zəif istilik izolyası ilə fərqlənir. Bununla belə hər il istiqamətləndiricilər və roliklər xüsusi silikon spreylər vasitəsilə yağlanmalıdır.


Bakıda birgə reydlər davam edir — Fotolar\nBakıda birgə reydlər davam edir - Fotolar\nOxunma sayı: 2992\nPaytaxtda COVID-19 pandemiyası ilə mübarizə tədbirləri davam edir.\n“Qafqazinfo” xəbər verir ki, tədbirlər çərçivəsində Bakı Şəhər İcra Hakimiyyəti və Bakı Şəhər Baş Polis İdarəsi tərəfindən Nazirlər Kabineti yanında Operativ Qərargahın qərar və tövsiyələrinə riayət edilməsinin vəziyyətinin yoxlanılması və vətəndaşlar arasında maarifləndirmə işlərinin gücləndirilməsi məqsədilə birgə reydlər aparılır.\nReydlər zamanı yeni növ koronavirus (COVID-19) infeksiyasının yayılmasının, onun törədə biləcəyi fəsadların qarşısının alınması məqsədi ilə vətəndaşlarla nəqliyyatda, ticarət obyektlərində və qapalı yerlərdə qoruyucu maskalardan istifadənin vacibliyi ilə bağlı söhbətlər aparılır, müvafiq izahatlar verilir. Reydlər zamanı ictimai nəqliyyatda, ticarət və digər obyektlərdə virusa yoluxma hallarının qarşısının alınması məqsədilə görülən tədbirlərin vəziyyəti yoxlanılır və insanlar arasında sosial məsafənin qorunması məqsədilə izahetmə işləri aparılır.\nPaytaxtda nəqliyyat, ticarət obyektləri və digər qapalı yerlərdə koronavirus əleyhinə qaydalarının tələblərinə ciddi əməl olunmasına nəzarət və birgə reydlər davam etdiriləcək.


İstifadəçi:Solavirum/Haqqımda — Vikipediya\n< İstifadəçi:Solavirum(İstifadəçi:Aykhan Zayedzadeh/Haqqımda səhifəsindən istiqamətləndirilmişdir)\nİstifadəçi adı: Solavirum\nYaşadığı ölkə: Azərbaycan Azərbaycan\nMilliyyəti: Azərbaycanlı (türk)\nDoğum tarixi: 1 iyun 2004\nVikipediyada fəaliyyəti: 19 iyul 2015-ci il tarixində qeydiyyatdan keçildi.\n19 yanvar 2017-ci il tarixində ciddiyə alındı.\nSalam! Mənim "Haqqımda" adlı səhifəmə xoş gəlmisiz. Burada mənim haqda olan məlumatlar mövcuddur.\n1 Başlıca Məlumat\n3 Maraqlar və hobbilər\n5.2 Maraqlar və hobbilər\n5.3 Dil və qrafika\n6 Olduğum ölkələr\nBaşlıca Məlumat[redaktə | əsas redaktə]\nMən, Ayxan Zayıdzadə, 1 iyun 2004-cü ildə Bakı şəhərində anadan olmuşam. Uşaq yaşlarımdan coğrafiya və tarixlə yaxından maraqlanıram. I və II sinifləri Bakı şəhəri 16 nömrəli texniki-humanitar liseydə oxumuşam. 2012-ci ildən bəri Bakı şəhəri 60 nömrəli tam orta məktəbdə təhsil alıram. 2015-ci ildə vikipediyaya bu hesabla qoşuldum. Bundan əvvəl "Oyuncu Aykhan" adıyla 3-4 lazımsız hesab açmışdım. 2017-ci ilin yanvar ayından bəri, həmin adla Azərbaycanca vikipediyada və ümumvikidə fəaliyyət göstərirəm. 22 aprel 2017-ci ildən 18 iyul 2019-cu ilə qədər "Aykhan Zayedzadeh" adı ilə fəaliyyət göstərmişəm. 18 iyul 2019-cu ildən bəri "Solavirum" adıyla fəaliyyət göstərirəm. Latın dilindən tərcümədə mənası – "yalnız kişi" deməkdir.\nViki-imzam: --► Hörmətlə: SolaVirum ~~~~~\nAyxan İbrahim oğlu Zayıdzadə 2004-cü ilin iyun ayının 1-də Bakı şəhərində anadan olmuşdur. Atası özü üçün çox şərəfli, nümunəvi davranışlı, hörmətli, bir sözlə ideal insan tipi kimi qəbul etdiyi Ayxan adlı bir şəxsin adını övladına qoyaraq ona bənzəməsini arzu etmişdir. Bakı şəhərində yerləşən 38 saylı uşaq bağçasında təlim-tərbiyə keçmişdir. 2010-cu və 2011-ci illər arasında Bakı şəhəri 16 nömrəli texniki-humanitar liseydə təhsil almışdır. Azərbaycan Dövlət Pantomim Teatrının rejissoru və Azərbaycan Respublikasının əməkdar artisti olan Bəhruz Vaqifoğlunun həmin məktəbdə səhnələşdirdiyi tədbirdə «Canavar» rolunu həddən artıq uğurlu yaradan Ayxan, rejissorun filmdə çəkilmək təklifini də almışdır. Əməkdar artist “Ayxan böyüyəndə hansı peşənin sahibi olacaq, mən bilmirəm. Amma aktyor olmaq istəsə bu onda çox gözəl alınar” demişdir. Ayxan 2012-ci ildən bəri Bakı şəhəri 60 nömrəli tam orta məktəbdə təhsil alır. Həmən il Ayxan Vaqif Mustafazadə adına musiqi məktəbində fəaliyyət göstərən «Aysel» rəqs qrupunun üzvü olmuşdur. 2014-cü və 2016-cı illər arasında kikboksinqlə məşğul olmuşdur. Həmən illərdə, turnirlərdə 10-dan çox diplom və tərifnamə ilə təltif olunmuş, bir qızıl medal qazanmışdır. 2014-cü ilin sentyabr ayının 15-də Bilik Günü münasibəti ilə Mübariz İbrahimov adına "Gənc nəqliyyatçılar klubu"nun dəstəyi ilə kimsəsiz uşaqlara yardım məqsədi ilə təşkil olunmuş xeyriyyə tədbirində fəal iştirakına görə Ayxan bir çox diplomla təltif olunmuşdur. Ayxan Zayıdzadə 2015-ci ildə "Xocalıya ədalət kompaniyası" çərçivəsində lentə alınan «Məriz» filmində baş qəhrəmanın, yəni Qeyrət Müslumovun uşaqlıq illərini canlandırmışdır. Həmən il Azərbaycan Respublikasının İnsan Hüquqları üzrə Müvəkkili Elmira Süleymanovanın imzası ilə Ayxan Zayıdzadəyə "Uşaq hüquqlarının pilləli tədrisi" kursunu müvəffəqiyyətlə bitirdiyi üçün sertifikat təqdim edilib. Ayxan 2016-cı ildə «Tüstü Limanı» adlı filmdə rol almışdır. 2017-ci ilin əvvəllərindən bəri vikipediyada fəaliyyət göstərir.\nVikianbarda Ayxan Zayıdzadə ilə əlaqəli mediafayllar var\nMaraqlar və hobbilər[redaktə | əsas redaktə]\nMən 3 yaşımdan bəri video oyun həvəskarı olmuşam. Yaşıdlarımdan fərqli olaraq, oynadığım ilk video oyunlarından biri survival horror janrındakı "Resident Evil 4" olub. Birinci şəxs atıcı janrındakı ilk oyunum "Medal of Honor" olub. Bu, həvəslə hər gün oynadığım ilk oyun olub. Oyunun musiqisi hələ də əzbərimdədir. Bu oyunları "PlayStation 2" platformasında oynayırdım. PlayStation 2 üçün 1000-dən çox oyunum olub. Bunlara baxmayaraq, video oyun aləminə tamamilə daxil olduğum tarix 2009-cu ildir. 2009-cu ildə ilk PC oyunumu – "Call of Duty 4: Modern Warfare"-i oynamışam. Bu oyunun mənim qəlbimdəki yeri böyükdür. 2009-cu ildə mənim üçün video oyunların intibah dövrü olub. "Call of Duty", "Grand Theft Auto", "Assasin's Creed", "Need for Speed", "Uncharted", "Borderlands", "Prototype", "Ratched & Clank", "Fallout", "Civilization", "Saints Row", "Battlefield", "Kill Zone", "Infamous" və "Far Cry" kimi əfsanəvi video oyun seriyaları ilə bu ildə tanış olmuşam. Favorit oyunlarım arasında "Fallout: New Vegas", "The Elder Scrolls V: Skyrim", "The Witcher 3: Wild Hunt", "Grand Theft Auto V" və "Uncharted 4: A Thief's End" var. Video oyunların novelizasiyasıların da çox sevirəm, lakin Azərbaycanda bunları tapmaq, demək olarki, qeyri-mümkündür. Buna görə, mən sadəcə 4-5 video oyun novelizasiyasını oxuya bilmişəm.\nSuperqəhrəman, döyüş, tarixi, dram kimi janrlardakı filmləri və serialları izləməyi sevirəm. Müasir "DC" filmləri "Marvel"in filmləri qədər mükəmməl olmasa da, izləyirəm. Bütün komiks kainatındakı ən sevdiyim personaj "Cəzalandırıcı" və ya gerçək adı ilə Frenk Kasldır. Maraqlıdır ki, o personajla da video oyunlarda tanış olmuşam. Mən bir "Ulduz müharibələri" fanatıyam ("Güc səninlə olsun") . Filmlərə əlavə olaraq, Corc Lukasın yaratdığı bu aləmi, kainatı əzbəriyə bilirəm. Demək olar ki, kainatla bağlı bütün filmləri izləmişəm, ancaq ən sevdiyim film "Ulduz müharibələri. Epizod VI: Cedayın qayıdışı"dır. Filmin musiqisi, süjeti, vizualları ilinə görə əfsanəvidir. Seriyanın ən sevmədiyim filmləri prikvellər trilogiyasıdır. Bundan başqa, kainatın loru haqda əlimdən gəldikcə çox məlumat toplamağa çalışıram. Komiksləri Azərbaycanda tapmaq qeyri-mümkün olduğundan sadəcə veb-komiksləri oxuyuram.\nİzlədiyim ilk anime serialı və oxuduğum ilk manqa – "Attack on Titan". Favorit anime seriallarım arasında "Parasyte -the maxim-", "Eromanga Sensei" və "DARLING in the FRANXX" var.\nÇox kitab oxumuram, amma Cəlil Məmmədquluzadənin böyük bir fanatıyam. Cahil, geridə qalmış bir regiona elm, müasirlik və mədəniyyət gətirməyə çalışan bu zəka dəryasının yazdıqlarını oxumaqdan çox zövq alıram. Yumor, satira, sarkazm kimi janrlara toxunan Cəlil Məmmədquluzadə "Azərbaycan mentaliteti"nin gerçək üzünü ortaya atır.\nMən əsasən klassik, rok, rep, caz və xalq musiqiləri dinləyirəm. Ən sevdiyim musiqiçilər və qruplar arasında Conni Keş, Alim Qasımov, Lüdviq van Bethoven, "The Ink Spots", "Rammstein", "Queen", "Depeche Mode", "Post Malone" var.\nMənim siyasi ideologiyam klassik liberalizmdir. Mənim siyasi mövqeyim sağçılıq və libertarianizm elementlərini bir araya gətirir. Azad bazarı, azad iqtisadiyyatı dəstəkləyirəm. Kommunizm, anarxizm və din mənim əsas düşmənlərimdir. Karl Marksın dedikləri nəzəri perspektivdə qulağa pis gəlməsə də, təcrübədə dəhşətə gətirib çıxarır. SSRİ, Yuqoslaviya, Kuba, Çin Xalq Respublikası və Koreya Xalq Demokratik Respublikası bunun sübutlarıdır. Kommunizm Azərbaycan tarixinə dəhşət, vahimə, hüzn və terror gətirmiş, əzəli torpaqlarımızın itirilməsi ilə nəticələnmişdir. Mən, türkçü yox, Azərbaycançıyam. Müasir Rusiya və İran siyasətinə qarşı, ABŞ, Avropa və İsrailə meylliyəm. Bəşər Əsədin Muəmmər Qəddafi və Səddam Hüseyn kimi haqsız, ədalətsiz bir diktator olduğunu düşünürəm. Dərc edilən siyasi və iqtisadi yazılarımı buradan oxuya bilərsiniz.\nİslamın şiəlik məzhəbinin bir üzvü olaraq anadan olsamda, 2017-ci ilin son aylarında aqnostik, 2019-cu ilin ortalarında isə ateist olmuşam. Özümə borc bilib, hər bir dinə, inanca hörmət, qayğı göstərirəm və qarşılığında eyni hərəkəti gözləyirəm.\nMəriz (film, 2015)[qeyd 1]\nTüstü Limanı (film, 2016)[qeyd 2]\nBabil[redaktə | əsas redaktə]\nŞəxsi[redaktə | əsas redaktə]\nAyxan Zayıdzadə bu istifadəçinin adıdır.\nBu istifadəçinin boyu 170 sm-dir.\n16 il, 2 ay və 14 gündür.\nBu istifadəçi şagirddir.\nBu istifadəçi əslən lazdır\nBu istifadəçi Qarabağlıdir.\nBu istifadəçi Türkdür\nBu istifadəçi ateistdir\nBu istifadəçi rok musiqisi dinləməkdən zövq alır.\nBu istifadəçi metal musiqisi dinləməkdən zövq alır.\nBu istifadəçi rep musiqisi dinləməkdən zövq alır.\nBu istifadəçi Uncharted oynamaqdan zövq alır\nBu istifadəçi Vikinqlər teleserialını izləməkdən zövq alır\nBu istifadəçi CNN izləməyi sevir.\nBu istifadəçi Rammstein qrupunun mahnılarını dinləməkdən zövq alır.\nBu istifadəçi Alim Qasımovun muğamlarını dinləməkdən zövq alır\nBu istifadəçi Queen qrupunun mahnılarını dinləməkdən zövq alır.\nBu istifadəçi H.F. Lavkraftın əsərlərini oxumaqdan zövq alır.\nBu istifadəçi Rik və Morti izləyicisidir.\nBu istifadəçi Darling in the Franxx təqibçisidir.\nBu istifadəçi Nəhənglərin hücumu təqibçisidir.\nBu istifadəçi Goblin Slayer təqibçisidir.\nBu istifadəçi Plutonun planet olduğu günlər üçün darıxır.\nBu istifadəçi üçün ədalət hər şeydən vacibdir.\nBu istifadəçi Birinci şəxs atıcı janrındakı oyunları sevir.\nBu istifadəçinin PlayStation 2 sistemi var.\nBu istifadəçinin PlayStation 3 sistemi var.\nBu istifadəçinin PlayStation 4 sistemi var.\nFO Bu istifadəçi Fallout fanatıdır\nBu istifadəçi Battlefield oynamaqdan zövq alır\nBu istifadəçi Grand Theft Auto oynamaqdan zövq alır\nBu istifadəçi Assassin's Creed oynamaqdan zövq alır\nBu istifadəçi Kommunizm ilə maraqlanır\nBu istifadəçi çay içməyi xoşlayır.\nBu istifadəçi dolma yeməyi çox xoşlayır.\nBu istifadəçi dönər yeməyi xoşlayır.\nBu istifadəçi Osmanlı İmperiyası ilə maraqlanır\nBu istifadəçi Qarabağ futbol klubunun azarkeşidir\nDil və qrafika[redaktə | əsas redaktə]\nЭтот участник знает русский язык на среднем уровне\nİş bu zat-ı muhteremin vasat seviyede Osmanlıca'ya vâkıf olma yolunda istidâdı vardır\nDieser Benutzer hat fortgeschrittene Deutschkenntnisse\nEste usuário pode contribuir com um nível básico de português\nSiyasi[redaktə | əsas redaktə]\nBu istifadəçi Azərbaycan Xalq Cümhuriyyətinin sərhədlərinin bərpa edilməyini tələb edir\nBu istifadəçi Dağlıq Qarabağ Respublikasını tanımır və onu Azərbaycan ərazisi hesab edir\nBu istifadəçi Erməni soyqırımı iddiasını yalanlayır.\nBu istifadəçi Krım yarımadasının Müstəqilliyinin Tərəfdarıdır\nBu istifadəçi Azərbaycan ilə İsrailin müttəfiqliyini dəstəkləyir\nBu istifadəçi İsrail və Fələstin dövlətlərinin federativ bir ölkə olaraq birləşmələrini dəstəkləyir.\nBu istifadəçi Kosovanı Serbiyanın ərazisi kimi tanıyır\nBu istifadəçi Şərqi Türkistanın Müstəqilliyini Dəstəkləyir\nBu istifadəçi Gürcüstanın ərazi bütövlüyünü tanıyır.\nBu istifadəçi LGBT haqları fəalıdır və onlara qarşı tolerantdır.\nBu istifadəçi klassik liberaldır.\nBu istifadəçi anti-Ərdoğançıdır\nBu istifadəçi mollaların İrandakı hakimiyyətinə qarşıdır.\nBu istifadəçi kapitalizmi dəstəkləyir\nBir kərə yüksələn bayraq, bir daha enməz! Məhəmməd Əmin Rəsulzadə\nAzərbaycanın Avropa İttifaqına\ndaxil olmasını dəstəkləyir\nBu istifadəçi Sekulyaristdir.\nBu istifadəçi internasionalistdir\nVikipediya[redaktə | əsas redaktə]\nİstifadəçinin Vikipediyada fəaliyyət göstərmə müddəti — 3 il, 7 ay və 3 gün.\nBu istifadəçi Azərbaycandilli Vikipediyada 40.000-dən çox dəyişiklik etmişdir.\nBu istifadəçi Vikimedia Fondunun layihələrində 51.000-dən çox dəyişiklik etmişdir.\nən azı 800 məqalə yaradıb.\nBu istifadəçi Azərbaycanca Vikipediyadakı 172.656 məqalədən 800 dənəsini yaradıb.\nBu istifadəçi Azərbaycan dilində olan vikipediyada patruldur. (yoxla)\nBu istifadəçi Azərbaycan dilində olan Vikipediyada rolbakerdir. (yoxla)\nBu istifadəçi kateqoriyalarla işləyərkən HotCat istifadə edir.\nBu istifadəçi AWB istifadə edə bilir\nBu istifadəçi VikiLayihə Video oyunlar iştirakçısıdır.\nBu istifadəçi VikiLayihə Azərbaycan tarixinin iştirakçısıdır.\nBu istifadəçi VikiLayihə Komiks iştirakçısıdır.\nBu istifadəçi ABŞ VikiLayihəsi iştirakçısıdır.\nBu istifadəçi Asiya ayı layihəsi iştirakçısıdır.\nBu istifadəçi VikiLayihə Anime və manqa iştirakçısıdır.\nBu istifadəçi VikiLayihə Musiqi iştirakçısıdır.\nOlduğum ölkələr[redaktə | əsas redaktə]\nTümen • Surqut • Nefteyuqansk\nBakı (Binəqədi • Masazır • Xırdalan • Böyük Zirə • Pirallahı • Hövsan • Binə • Türkan • Maştağa • Mərdəkan • Bilgəh) • Sumqayıt (Saray • Corat • Hacı Zeynalabdin) • Siyəzən (Gilgilçay) • Xaçmaz • Quba • Qusar • Şamaxı (Dəmirçi) • İsmayıllı • Göyçay • Ağsu • Oğuz • Şəki • Qax • Zaqatala • Balakən • Lökbatan • Qaradağ (Səngəçal • Ələt) • Qobustan • Salyan • Neftçala\nDubay (Cumeyra • Palma adaları) • Əbu-Dabi\nLaqodexi • Tbilisi • Xaşuri • Qori • Kutaisi • Samtredia • Batumi\nArtvin (Hopa, Arhavi) • Rizə (Fındıqlı • Ardeşen • Bazar • Çayeli • Dərəbazarı • İyidərə) • Trabzon (Of • Sürmənə • Araqlı • Arsin • Yomra • Ağçaabad • Çarşıbaşı • Vəqfiəbir) • Girəsun (Əynəsil • Görələ • Tirəbolu • Əspiyə • Kəşab • Bulancaq • Pirəziz) • Ordu (Gülyalı • Pərşəmbə • Fatsa) • Samsun (Terme • Çərşəmbə) • Amasiya • Çorum • Çankırı (Qurşunlu • Çərkəş) • Bolu (Gerede) • Düzcə • Sakariya (Adabazarı) • Kocaeli (İzmit) • İstanbul\n↑ Filmi YouTube-də izlə\n↑ Hacılı, Ülviyyə (2012). "Davamçılar", IX cild. Bakı: Şərq-Qərb.\n↑ Ələmdar Quluzadə (9 – 15 fevral, 2016-cı il). "Savalan". (#parameter_ignored); (#accessdate_missing_url)\n↑ Hacılı, Ülviyyə (mart 2012). "Məktəbli dünyası". Sehrli xalat. Şərq-Qərb (№ 12): 18. (#accessdate_missing_url)\nMənbə — "https://az.wikipedia.org/w/index.php?title=İstifadəçi:Solavirum/Haqqımda&oldid=5334985"\nHobbi:Rik və Morti\nHobbi:Grand Theft Auto\nHobbi:Call of Duty\n40000-dən çox töhfəsi olan vikipediyaçılar\n51000-dən çox töhfəsi olan vikipediyaçılar\nHotCat istifadə edən istifadəçilər\nAWB istifadə edə bilən istifadəçilər\nVikiLayihə Video oyunlar iştirakçıları\nVikiLayihə ABŞ iştirakçıları\nVikipediya:Asiya ayı iştirakçıları\nPotensial olaraq qarışıq olan istifadəçi qutuları\nBu səhifə sonuncu dəfə 14 avqust 2020 tarixində, saat 22:20-də redaktə edilib.


Trampı qorxudacaq açıqlama: “Onunla yaşadığım gecəni danışmağa hazıram” – VİDEO | CahanPress\nTrampı qorxudacaq açıqlama: “Onunla yaşadığım gecəni danışmağa hazıram” – VİDEO\nTarix: 15.02.2018 Saat: 22:02\nABŞ prezidenti Donald Trampın vəkili Maykl Koen “The Wall street journal”a verdiyi açıqlamada Trampın cinsi əlaqədə olduğu porno ulduza bu barədə heç yerdə danışmaması üçün 130 min dollar pul ödədiyini etiraf etmişdi. Koen bu pulu Trampın prezidentlik kampaniyası üçün verilən ianələrdən deyil, şəxsən öz cibindən verdiyini qeyd edərək, bunun tamamilə hüquq çərçivəsində və qanuni olduğunu bildirmişdi.\nCahanpress CNN-ə istinadla xəbər verir ki, porno sektorunda Stormi Daniel olaraq bilinən Stefani Klifford vəkilin bu açıqlamasına münasibət bildirib. Prodüsseri vasitəsilə media orqanlarının suallarını cavablandıran Stormi Daniel Tarmpı qorxudacaq açıqlama verib.\n“Maykl Koennin Danielə susması üçün pul verdiyini söyləməsi razılaşmanın pozulduğu anlamına gəlir. İndi Stormi Daniel hər şeyi deməkdə sərbəstdir. O, bunun hekayəsini danışacaq” – porno ulduzun prodüsseri Rodrigez belə deyib.\nTramp hərbi xərclər üçün Konqresdən 716 milyard dollar istəyib\nTramp: “Qüds müzakirə mövzusu deyil”\nÇavuşoğlu açıqladı: Ərdoğan Trampla danışacaq\nQalmaqala səbəb olacaq açıqlama: “Donald Tramp özünü sovet diktatoru Stalin kimi aparır”\nABŞ Putini küncə sıxır – Sanksiya siyahısında məmurlar, prezidentə yaxın oliqarxlar, əksər banklar var\nTramp: “Bizə “murdar dəliklərdən” gələn miqrantlar lazım deyil”\n06.10.2017 In: Ordan-burdan No comments\nBruneydə sultan Həsənal Bolgiahın hakimiyyət başına gəlməsinin 50 illiyi münasibətilə təşkil edlən təntənələr başa çatıb. Tailiand kralının ölümündən sonra o, dünyada ən uzun müddət hakimiyyətdə olan monarxdır. Onun təbəələri bütün mümkün s...\tDavamı\nDünyanın yeni iyrənc trendi — Tüklü burun – FOTOLAR\nRusiyada ateistləri təhqir etdiyinə görə vətəndaşa qarşı cinayət işi başlanıb\nTrampın yaydığı sənədlərdə Hitlerlə bağlı maraqlı iddialar ortaya çıxıb


Rusiyanın məşhur şirkəti Azərbaycana gəlir\n14:14 25.01.2017 (Yenilənib 15:33 25.01.2017) Qısa URL\n"Yandex.Taksi" əvvəlcə Azərbaycanın dövlət qurumlarına müraciət etməlidir\nBAKI, 25 yan — Sputnik. "Rusiyanın "Yandex.Taksi" şirkətinin Azərbaycanda fəaliyyətə başlaması üçün onun bir neçə mərhələdə qeydiyyatdan keçməsi lazımdır". Bakı Nəqliyyat Agentliyinin (BNA) mətbuat katibi Mais Ağayev Sputnik Azərbaycan-a verdiyi açıqlamada, Azərbaycan qanunvericiliyinə əsasən, taksi xidməti göstərən şirkətin birbaşa RYTN ilə əlaqə qurmalı olduğunu bildirib.\nOnun sözlərinə görə, məhz bu səbəbdən Rusiyanın "Yandex" şirkəti ilk növbədə Azərbaycan Respublikası Rabitə və Yüksək Texnologiyalar Nazirliyində qeydiyyatdan keçməlidir: "Bundan sonra "Yandex.Taksi" taksi fəaliyyəti üçün BNA-dan fərqlənmə nişanı almalıdır. Lakin hələlik agentliyə bu barədə hər hansı müraciət daxil olmayıb".\nAmma "Trend" agentliyi məlumatlı mənbəyə istinadən bildirib ki, yaxın zamanlarda Rusiyanın "Yandex" şirkətinin Azərbaycan nümayəndəliyi fəaliyyətə başlayacaq. Şirkətin məqsədi "Yandex"in azərbaycanlı istifadəçilərinə "Yandex.Taksi" xidmətinin göstərilməsidir.\n"Yandex"in Azərbaycan nümayəndəliyinin açılması üçün artıq Moskva ofisi lisenziyalı proqramların sertifikatları ilə bağlı məsələni həll edib. Hazırda naviqasiya sistemi ilə bağlı məsələ həll olunur" — deyə mənbə bildirib.\nQeyd edək ki, hazırda sözügedən xidmət Rusiya, Qazaxıstan, Ukrayna, Gürcüstan və Ermənistanda mövcuddur. Maraqlıdır ki, "Yandex.Taksi" öz fəaliyyətini xidmət göstərdiyi ölkənin dilində qurur. Odur ki, "Yandex.Taksi" Azərbaycanda da öz xidmətini də Azərbaycan dilində quracaq.\nMəlumata görə, hazırda "Yandex" Azərbaycanda taksi istifadəçilərinə xidmət göstərəcək mütəxəssisləri toplayır.\nYandex, Bakı Nəqliyyat Agentliyi, taksi


Vəhhabilər Yezidi buna görə təmizə çıxarmağa çalışırmışlar\nVəhhabi düşüncəsinin təməl prinsiplərindən biri də peyğəmbərin Əhli-beytinə divan tutan Bəni-Üməyyə hakimiyyətinə və onun “xəlifə”lərinə bəraət qazandırmaq və onları paka çıxarmaqdır. Bunun arxasında nələr dayanır?\nİslaminSesi.info – Sələfilərin Bəni-Üməyyə sevgisi o həddədir ki, cinayətləri ilə məşhur olan Yezid bin Müaviyəni belə paka çıxarmaqdan əl çəkmir, elmi, dini mərkəzlərdə və minbərlərdə onu müdafiə etməyə çalışırlar. Təbii ki bu yolda Yezidin düşmənlərini tapdalamalıdırlar ki, buna görə də utanmaqdan belə çəkinmirlər. Yezidi 12 xəlifədən biri və möminlərin əmiri adlandıran bu zümrə təbii ki onun zülmləri qarşısında duran İmam Hüseynə “xəlifəyə qarşı çıxan” (xarici) adı verərək, onu qınamalıdırlar.\nSələfilərin bu canfəşanlığının əsas səbəblərindən birini, bütün islam məzhəblərində məşhur hədis kimi qəbul edilən “12 imam, 12 xəlifə hədisi”nin möhtəvasında axtarmaq olar.\nBu hədisin Səhih-Buxaridə (Səhih-Buxari, Kitabul-Əhkam, Bab-51) gələn mətni belədir;\n“Cabir ibni Səmurə Peyğəmbərdən eşitdi ki buyurur; Məndən sonra 12 xəlifə (bəzi mətnlərdə imam, bəzisində nəqib, bəzisində isə əmir gəlib) gələcək.\nCabir deyir daha sonra Peyğəmbər pıçıldadı. Nə dediyini soruşdum cavab verdi ki onların hamısı Qureyş tayfasındandır.”\nBu hədis demək olar bütün sünni hədis və tarix kitablarında gəlib və heç bir əhli-sünnə alimi bunu inkar etmir.\nƏhli-sünnə alimləri tarix boyu həmişə bu hədisdə gələn, ümmət üçün gələcək o 12 xəlifəni tapmaq istəyiblər və buna görə müxtəlif versiyalar irəli sürüblər.\nŞiələr bu baxımdan çətinlikdə deyillər. Çünki onlar bu hədis olmadan da 12 xəlifəyə və ya 12 imama iman gətiriblər.\nMəsələn sünni alimlərindən Şəmsüddin Zəhəbi, ravilərindən Abdullah ibni Ömər çalışıblar ki, bu 12 ədədini qurub, qoşsunlar. Kimisi deyib ki, bu 12 nəfər Əbu-bək, Ömər, Osman, Əli, Həsən, Ömər bin Əbdüləziz və daha sonra gələcək digər 6 xəlifədən ibarətdir. Kimisi də israr edir ki, xeyr bu 12 xəlifə gəliblər yaşayıblar və ölüb gediblər. Məsələn vəhhabiliyin nəzəri əsasını qoyan İbni-Teymiyyənin fikrinə görə bu 12 xəlifə bu şəxslərdən ibarətdir. O, Abdullah ibni Ömərin fikrini qəbul edir və deyir;\n“12 xəlifə Əbu-Bəkr, Ömər, Osman, Muaviyə, Yezid, Səffah,Mansur, Cabir, Əmin, Salam, Mehdi, Əmirul-Əsəbdən ibarətdir.” (Tarixul-Xuləfa səh-210).\nİbni Teymiyyə hətta “12 xəlifəsi” sırasına İmam Əlini qatmaq istəməyib və sübutu da bu olub ki, bu 12 nəfər elə şəxslər olmalıdır ki, onları, dövrünün bütün tayfa və qrupları qəbul etməlidir.\nHər halda göründüyü kimi sələfilərin mənəvi atası Bəni-Üməyyəni önə çəkməklə, Əhli-beyti arxa plana qoymuş oldu.\nİbni Teymiyyənin (1263-1328) bu addımına görə sələfilər 8 əsrdir ki Yezidi müdafiə etməyə, ona bəraət qazandırmağa və nəticə etibarı ilə Əhli-beyt imamlarını hakimiyyətə qarşı üsyan etdiyi üçün qınamağa çalışıblar.\nTEQLƏR: Vəhhabilər Yezidi buna görə təmizə çıxarmağa çalışırmışlar


Züqanovdan etiraf: QKÇP-nin qarşısını ala bilərdik, amma...\n1991-ci ilin avqust qiyamından qaçmaq olardı. Xüsusilə, Kommunist Partiyası bunun üçün hər şeyi edirdi, amma onun sadəcə öz fəaliyyətlərini təşkil etmək üçün zamanı çatmadı.\nAxar.az xəbər verir ki, bunu Rusiya Kommunist Partiyasının sədri Gennadi Züqanov deyib.\n“Biz Rusiya Sovet Federativ Sosialist Respublikasının Kommunist Partiyasını yaratdıq. Mixail Qorbaçov və Aleksandr Yakovlek buna qarşı şiddətli müqavimət göstərirdilər. Əgər biz bunu bir il əvvəl edib, möhkəmlənsəydik, Qorbaçova ittifaqı dağıtmağa, Boris Yeltsinə çevriliş etməyə izn verməzdik. Təşkilatçılıq strukturunun gücləndirilməsi üçün sadəcə bir il çatmadı”, – deyə o bildirib.\nQeyd edək ki, 1991-ci ildə bir qrup SSRİ lideri, ölkənin son prezidenti Mixail Qorbaçovun hakimiyyətdən uzaqlaşdırıldığını bildirdilər. Onlar Fövqəladə Vəziyyətlə bağlı Dövlət Komitəsinin (QKÇP) yarandığını bəyan etdilər. Qorbaçov tezliklə Krımda tam nəzarət altına alındı. QKÇP Qorbaçovun səhhətindəki problemlərlə əlaqədar vəzifəsini icra edə bilmədiyini və bütün səlahiyyətlərinin vitse-prezident Gennadi Yanayevə verildiyi haqda məlumat yaydı.\nTezliklə bütün SSRİ-də fövqəladə vəziyyət tətbiq edildi, bütün siyasi partiyaların fəaliyyəti dayandırıldı, kütləvi aksiyalar qadağan edildi, Moskva da daxil olmaqla bütün şəhərlərə ordu yeridildi.\nKomitəyə ən böyük zərbə Rusiya Sovet Federativ Sosialist Respublikasının Prezidenti Boris Yeltsin tərəfindən vuruldu. Belə ki, Dövlət Təhlükəsizlik Komitəsinin “Alfa” qrupu əvvəlcə Yeltsini nəzarət altına alsa da, sonradan onun Moskvaya gəlməsinə izn verildi. Bu isə QKÇP-nin çökməsində mühüm rol oynadı.\nAvqust çevrilişi 3 gün davam etdi. Avqustun 21-də qiyam yatırıldı, şəhərlərdən ordu çıxarıldı. 22 avqustda isə Mixail Qorbaçov Moskvaya qayıtdı. QKÇP-nin bütün üzvləri həbs edildi. Onlar vətənə xəyanətdə ittiham edilsələr də, sonradan hər biri əfv edilərək azadlığa buraxıldı. QKÇP-dən cəmi dörd ay sonra SSRİ süqut etdi.\nQKÇP-yə SSRİ vitse-prezidenti Gennadi Yanayev, Müdafiə nazirinin müavini Oleq Baklanov, DTK sədri Vladimir Kryuçkov, Baş nazir Valentin Pavlov, Daxili İşlər naziri Boris Puqo, Kəndli Birliyinin sədri Vasili Starodubçov, Dövlət Sənaye, Nəqliyyat, Tikinti Obyektləri Assosiyasiyalarının prezidenti Aleksandr Tizyakov və Müdafiə naziri Dmitri Yazov daxil idi.\n2019.08.19 / 12:37


NATO Avropada yeni komanda mərkəzləri yaradacaq\n2021, 10 May, Bazar ertəsi, Bakı vaxtı 11:40\nNATO-nun baş katibi Jens Stoltenberg\nNATO müdafiə nazirlərinin Brüsseldə keçirilən ikigünlük danışıqlarında “dəyişməkdə” olan təhlükəsizlik mühiti ilə bağlı iki yeni komanda mərkəzinin yaradılması barədə razılıq əldə olunub.\nFevralın 15-də, görüşün sonunda çıxış edən NATO baş katibi Jens Stoltenberg deyib ki, müttəfiqlər, habelə alyansın İraqdakı mövcudiyyətini “artırmaq” planlarını təsdiqləyiblər.\nBrüssel görüşünün birinci günündə nazirlər Avropa boyunca hərbi qüvvələrin çevik hərəkətini təmin etmək məqsədilə iki yeni komanda mərkəzinin yaradılması, habelə Avropa və Şimali Amerika qitələri arasındakı dəniz kanallarının mühafizəsi qərarını qəbul ediblər.\nStoltenberg fevralın 14-də demişdi ki, logistika, qüvvələrin cəmləşdirilməsi və hərbi hərəkilik üçün yeni komanda mərkəzi NATO-ya böhrana “lazımi yerdə, lazımi vaxtda və lazımi qüvvə ilə cavab vermək imkanı yaradacaq”.\nNATO nazirləri habelə hərbi haker hücumlarını önləmək məqasədilə yeni kiberəməliyyatlar komanda mərkəzinin yaradılmasnı nəzərədə tutan planı təsdiqləyiblər.\nStoltenberg deyib ki, “Avropadakı təhlükəsizlik mühiti dəyişir və NATO buna reaksiya göstərməlidir”.\nSoyuq müharibədən bəri NATO özünün 33 komanda mərkəzində çalışan 22 minlik heyətini 7 mərkəzdə çalışan 7 min nəfərədək ixtisar etmişdi.\nBundan başqa Stoltenberg fevralın 15-də bidlriib ki, o, fevralın 16-18-də Münhendə keçiriləcək Təhlükəsizlik Konfransı əsnasında Rusiya xarici işlər naziri Sergey Lavrovla görüşməyi planlaşdırır. Baş katib deyib ki, “dialoq xüsusilə də münasibətlərin gərgin vaxtlarında lazımdır”.\nİraq məsələsinə gəlincə isə NATO nazirləri burada alyansın təlim missiyasına başlamaq planını bəyəniblər. Bu missiya İraq ordusunun peşəkarlığının yüksəldilməsinə dəstək verməlidir.\nABŞ müdafiə naziri Jim Mattis bildirib ki, “bu, İraq ordusunun daha bir terrorçu qiyamına yol verməməsi üçün lazımdır”.


Bakıda ümummilli liderin 90 illik yubileyi münasibətilə basketbol turniri keçirilib (FOTO)\n15 Aprel 2013 15:53 (UTC+04:00)\nNizami rayonunda ümummilli liderin 90 illik yubileyi münasibətilə basketbol turniri keçirilib.\nYAP-ın Nizami rayon təşkilatından Trend-ə verilən məlumata görə, Yeni Azərbaycan Partiyası (YAP) Nizami rayon təşkilatı və Nizami rayon İcra Hakimiyyəti birgə Ümummilli lider Heydər Əliyevin anadan olmasının 90-cı ildönümü münasibətilə rayon məktəbliləri arasında basketbol turniri keçirib. Turnirin baş tutduğu 242 saylı orta məktəbin direktoru Akif Rəsulov keçirilən yarışın Ümummilli lider Heydər Əliyevin xatirəsinə ehtiram olaraq, reallaşdırıldığını bildirib və turniri açıq elan edib.\nAzərbaycan Respublikasının dövlət himni səsləndirildikdən sonra çıxışlar olub. YAP Siyasi Şurasının üzvü, "İki sahil" qəzetinin baş redaktoru Vüqar Rəhimzadə ulu öndər Heydər Əliyevin gənclərə olan münasibətindən söz açıb: "Məhz, 1993-cü ildə Azərbaycanda xalqın təkidli tələbilə hakimiyyətə gələn ümummilli lider Heydər Əliyev gənclərin sağlam və vətənpərvər yetişməsi, tərbiyə almasına xüsusi diqqət ayırmışdı. Onun siyasi kursunu uğurla davam etdirən Prezident İlham Əliyev isə bu sahədə dövlətin fəaliyyətini daha da genişləndirdi. Bunun nəticəsidir ki, Azərbaycanda onlarla İdman Olimpiya Kompleksləri inşa edilib, minlərlə müasir idman infrastrukturuna malik məktəblər təmir edilib".\nÇıxış edən YAP Nizami rayon təşkilatının Aparat rəhbəri Ramil Vəlibəyov rayon təşkilatının bu cür tədbirləri silsiləli şəkildə keçirdiyini diqqətə çatdırıb. O, bildirib ki, təşkilat ulu öndərin 90 illik yubileyi münasibətilə məktəblilər arasında həndbol, brey-rinq, şahmat, rəsm və digər istiqamətli kütləvi tədbirlər keçirəcək.\nTurnirin açılışında çıxış edən YAP Nizami rayon təşkilatının İdarə Heyətinin üzvü Şükür Mehrabov, Gənclər Birliyinin sədri Əli Pənahov, 70 saylı litseyin direktoru Nazim Qasımov məktəblilərə uğurlar arzulayıblar.\nSonra Nizami rayonu Uşaq və Gənclər Yaradıcılıq mərkəzinin kollektivi xüsusi proqramla çıxış edib.\nTəntənəli açılışdan sonra turnirə start verilib. Qeyd edək ki, ümummilli lider Heydər Əliyevin anadan olmasının 90-cı ildönümü münasibətilə məktəblilər arasında keçirilən basketbol turnirində 16 komanda öz gücünü sınayıb. Olimpiya sistemi üzrə keçirilən və beynəlxalq dərəcəli hakimlərin idarə etdiyi turnirin qalibi 145 saylı orta məktəbin kollektivi, ikinci və üçüncü yerin sahibləri isə "Zəngi" və 70 saylı liseylərin komandaları olub.\nTurnir başa çatdıqdan sonra mükafatlandırma mərasimi keçirilib. İkinci və üçüncü yerin sahiblərinə medallar, diplomlar və xatirə hədiyyələri təqdim edilib.\nQeyd edək ki, turnirin qalibinin mükafatlandırılması ümummilli lider Heydər Əliyevin 90 illik yubileyi münasibətilə keçiriləcək ümumrayon tədbirində baş tutacaq.\nDTX-nin Mədəniyyət Mərkəzində Ümummilli lider Heydər Əliyevin siyasi hakimiyyətə gəlişinin 50 illiyinə həsr olunmuş tədbir keçirilib (FOTO)\nSiyasət 15 İyul 20:39\nMirzəcan Xəlilov: Azərbaycanın müasir tarixi ümummilli liderimiz Heydər Əliyevin adı ilə bağlıdır\nSiyasət 14 İyul 19:30\nSiyasət 14 İyul 14:00\nSiyasət 14 İyul 10:30


«Jurnalistlərin dostu» mükafatı Andres Herkelə verildi\n2022, 29 May, bazar, Bakı vaxtı 16:39\nÖtən il Azərbaycanda söz və mətbuat azadlığının müdafiəsində xidmətlərinə görə, AŞ PA həmməruzəçisi Andres Herkelə «Jurnalistlərin dostu» mükafatı təqdim olunub. AŞ PA həmməruzəçisi bu ada ötən il layiq görülüb.\nMükafatın təsisçisi Siyasi və Mülki Hüquqları Müdafiə Mərkəzi rəhbəri Pərviz Həşimli deyir ki, Herkel bu mükafata ölkənin gündəlik nəşr edilən 15 qəzetinin, 4 televiziya kanalının, 4 informasiya agentliyinin və 3 internet qəzetinin ümumilikdə 60 əməkdaşı arasında keçirilən sorğu nəticəsində layiq görülüb.\nPərviz Həşimlinin sözlərinə görə, sorğu iştirakçılarının əksəriyyəti «Azərbaycanda söz və mətbuat azadlğının müdafiəsində hansı şəxsin (təşkilatın) fəaliyyətini yüksək dəyərləndirirsiniz» sualına cavab verərkən AŞ PA həmməruzəçisinin adını qeyd edib.\n«Jurnalistlərin dostu» mükafatına Andres Herkeldən əvvəl ABŞ-ın Azərbaycandakı səfiri Enn Dersi layiq görülüb.


Jetstar Asia Airways aviaşirkət | Trips\nJetstar Asia Airways aviaşirkət\nJetstar Asia Airways aviareyslərinin cədvəli\nİATA kodu: JF\nXoşbəxtlikdən, hava gəmilərinin hərəkət qrafikinə baxmağın yalnız aeroportda mümkün olduğu dövr keçib. Hətta, məlumat bürosuna da zəng vurmaq lazım deyil. İndi arzu edən hər bir kəs Jetstar Asia Airways aviareyslərinin cədvəlinə onlayn baxa bilər. Trips xüsusi internet resursunun köməyi ilə lazım olan informasiyanı tapmaq üçün Sizə daha az vaxt və güc tələb olunur.\nBiz bütün dəyişiklikləri nəzərə alaraq dəqiq məlumatlar təqdim edirik. Siz ölkənin aeroportlarında bütün reyslər haqqında nizamlanmış informasiyanı əldə edirsiniz. Burada və indi Jetstar Asia Airways aviareyslərinin cədvəlini öyrənmək olar. Bu, hətta ən təcrübəsiz internet istifadəçisi üçün çox sadədir.


04:40 05 Iyul 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Milli Məclisin komitə iclasında Ombudsmanın seçilməsi haqqında qanun layihəsi müzakirə olunur\nNoyabrın 22-də Milli Məclisin İnsan hüquqları komitəsində Azərbaycan Respublikasının İnsan hüquqları üzrə müvəkkilinin (Ombudsmanın) seçilməsi haqqında qanun layihəsi müzakirə olunur.\nAZƏRTAC xəbər verir ki, iclası Milli Məclis sədrinin müavini, İnsan hüquqları komitəsinin sədri Bahar Muradova açıb.\nBahar Muradova bildirib ki, Ombudsman təsisatı müstəqillik tariximizdə əldə etdiyimiz ən böyük uğurlardan biridir. Qısa müddət ərzində bu təsisat böyük inkişaf yolu keçib. Azərbaycanın Ombudsman institutu özünün qabaqcıl təklifləri ilə seçilir. Digər ölkələrin bu sahədəki müsbət təcrübəsi ölkəmizə gətirilir. Bu isə ölkəmizin beynəlxalq əlaqələrinə də müsbət təsir göstərir. Azərbaycan Ombudsmanı bir sıra ölkələrdəkindən fərqli olaraq daha geniş səlahiyyətlərə malikdir. Bu amil ölkəmizdə insan hüquqları qorunması məsələsinə diqqətin göstəricisidir.\nMilli Məclisdə içməli su təchizatı ilə bağlı məsələlər müzakirə olunub16:50 22.11.2019\nMilli Məclisin növbədənkənar sessiyası başa çatıb16:50 22.11.2019\nMilli Məclisin növbədənkənar sessiyasının plenar iclası keçirilir16:50 22.11.2019\nSanitariya-gigiyena və karantin rejimlərinin pozulmasına görə cərimələr artırıldı16:50 22.11.2019\nMilli Məclisin sabah keçiriləcək iclasının gündəliyi açıqlanıb16:50 22.11.2019\nAzərbaycan Ordusu qarşısında duran istənilən vəzifəni icra etməyə qadirdir16:50 22.11.2019


Rəsul Quliyevdən hökumətə çağırış – “Sərtləşdirilsin!” - Azinforum.az İnformasiya Portalı\nAna səhifə / Siyasət / Rəsul Quliyevdən hökumətə çağırış – “Sərtləşdirilsin!”\nRəsul Quliyevdən hökumətə çağırış – “Sərtləşdirilsin!”\nSabiq spiker Rəsul Quliyev Azərbaycanda karantin rejiminin sərtləşdirilməsini istəyib.\nO, bu barədə özünün sosial şəbəkədə olan hesabında yazıb. Eks-spikerin sözlərinə görə, vətəndaşların təhlükəsizliyini təmin etmək və dünyaya yenidən açılmaq üçün mövcud qaydaların bir qədər də sərtləşdirilməsinə ehtiyac var.\nSözügedən paylaşımı oxucularımıza təqdim edirik:\n“Azərbaycanlılar koronavirusun təhlükəsini axıra qədər başa düşmürlər. Karantin rejiminə əməl etməyənlərin sayı artdıqca xəstəliyə yoluxanların da sayı çoxalır. Bu isə ölkənin dünyadan izolyasiyasına gətirib çıxarır və iş yerlərinin açılmasına mane olur. Nəticədə virusun yayılmasına şərait yaradırlar. Vətəndaşlara hökumətin pulla köməyi əbədi davam edə bilməz. İnsanlar işləməli və pul qazanmalıdırlar. Bunun üçün hökümət xalqın gələcəyi naminə ən azı 14 gün çox sərt karantin rejimi tətbiq etməli və sonradan ölkəni həm daxildə, həm də xaricə tədricən açmağa başlamalıdır.”\nÖncəki “Koronavirusu simptomsuz keçirənlər daha təhlükəlidir” – Baş infeksionist\nNövbəti Azərbaycanda bu bölgə yoluxmada birincidir – 53.4 faiz…


Trampın Orta Şərq siyasəti\nDonald Trampın seçki kampaniyası zamanı Orta Şərqlə əlaqəli verdiyi açıqlamalar onun bir qaydada olan xarici siyasətdən dəyişik bir siyasət izləyəcəyini göstərir. Tramp seçki kampaniyası zamanı Orta Şərqlə əlaqəli verdiyi açıqlamalar onun bir qaydada olan xarici siyasətdən dəyişik bir siyasət izləyəcəyini göstərir. Buna görə də ABŞ-ın Orta Şərq siyasətində bir sıra dəyişikliklər olacağını rahat şəkildə söyləyə əsas yaranıb. Tramp ümumi olaraq demokrat Obamanın liberal beynəlxalq xarici siyasət anlayışına qarşı öz mövqeyini ortaya qoyub. Trampa görə ABŞ-nın beynəlxalq aləmlə yaxşı münasibət yaratması bir başına arzu edilən şey deyil. Beynəlxalq təşkilatlar və ittifaqlardakı mövcudluğu da eləcə. Önəmli olan əlaqələrdə əldə edilən qazancdır. Əgər əlaqənin maliyyəti əldə ediləndən artıqdırsa bu şərtlərdə bir sıra şeylər adi axarında getmir. Ekipajında radikal sağçı olmasına baxmayaraq Tramp Obamadan əvvəlki Buş dövrünün siyasətləri ilə də arasına məsafə qoyub. Rejim dəyişikliyi, demokratiya ixracatı və millət inşası kimi təşəbbüslərə Tramp qəti olaraq etiraz edir. İnsan haqları ilə bağlı açıqlamalar da Trampın xarici siyasətində yer tutmur. Hətta işgəncəni müdafiə edən bir mövqe ortaqa qoymaqdan da imtina etmir. İşgəncəni nə üçün müdafiə etdiyinə nəzər saldıqda isə Trampın Orta Şərq siyasətinin önəmli ünsürlərindən biri ilə qarşılaşırıq: “terrora qarşı mübarizə”.\nNəyin bahasına olarsa olsun terrora qarşı mübarizənin vurğulanması bir neçə cəhətdən önəmlidir. Birincisi bu vurğunun İslamafobiya cəhətdən bir çıxış nöqtəsi var. Terror İslamın ictimai həyatda görünməsi ilə bərabər qəbul edilir. Sadəcə Tramp yox, onun heyətində yer alan şəxslər də belə fikirləri ilə tanınıb. Bu çərçivədə sadəcə DEAŞ deyil, təmkinli Suriya müxalifəti və hətta Müsəlman Qardaşlar Hərəkatı da terrorçu statusunda qəbul edilir. İkincisi terror mövzusundakı səthi yanaşma, təqribən 20 ildir islahatlar mövzusunda xarici təzyiqlərə məruz qalan bölgədəki avtoritar rejimləri rahatladıb. Bu çərçivədə Trampa zəng edərək təbrik edən ilk liderin Misir prezidenti Əbdülfəttah Əl-Sisi olması xeyli mənalıdır. Görünür terrora qarşı mübarizədə əməkdaşlıq etdikləri müddətdə ölkələrində kimi əzəcəkləri Tramp rəhbərliyi üçün elə çox əhəmiyyət kəsb etmir. Üçüncü olaraq bunu deyə bilərik ki, Obama rəhbərliyinin bölgədə son beş ildə tətbiq etdiyi səhv siyasət Rusiya, İran, iraqlı şiə milislər, PYD və Hizbullah kimi ölkələr və qruplaşmaların da önəmli qazanclar əldə etmələrinə imkan yaratdı. Trampın Orta Şərq siyasəti və terrora yanaşması bu qazancların artmasına imkan yaradacaqdır. Görürük ki, Tramp terroru sünni dünyadaki radikalla eyniləşdirib. Bu çərçivədə həmin səbəbdən bölgədəki mövcudluğunu qanuniləşdirməyə cəhd göstərən Rusiya ilə ortaq nöqtədə bir araya gəlir. Düz bu nöqtədə Tramp hakimiyyətinin Suriyadakı Əsəd rejiminə imkan yaradacağını görürük. Önəmli hissəsi müsəlman ünsürlərdən ibarət Suriya müxalifəti isə Trampa görə terrorçudur. Bu baxımdan deməli Əsədi də pisin yaxşısı kimi dəğərləndirir. Həmçinin Rusiyanın Tramp tərəfindən bir tərəfdaş kimi mənimsənməsi Əsəd rejimi ilə Tramp hakimiyyəti arasında yapışqan vəzifəsi üzərinə götürəcəyini söyləyə bilərik. Əsədi terrora qarşı müttəfiq kimi görən Trampla birlikdə artıq Suriyada “Əsədsiz həll yolu” axtarılmasının tamamilə gündəmdən çıxdığını söyləmək səhv olmaz. Ancaq toqquşmaların davam etməsi Suriyada ev-eşiklərindən didərgin salınan mülki əhaliyə nə olacağı sualını gündəmə gətirir. Bu mövzuda Tramp neytral bölgə yaradaraq didərgin edilən insanların o bölgədə yerləşdirilməsini təklif edir. Bu nöqtədə Trampın çıxış nöqtəsi əlbəttə ki bu insanların təhlükəsizliyini təmin etmək deyildir. Müsəlmanları potensial təhdid kimi görən Trampın niyyəti Suriyadan Qərbə qaçqın axınının qarşısını almaqdır. Suriyalılar üçün Tramp ümidə açılan qapıları bağlayan şəxsdir. Heç şübhə yoxdur ki, suriyalılarla yanaşı Tramp dövründə Orta Şərq siyasətindən ən mənfi şəkildə təsirlənəcək olan Fələstinlilərdir. ABŞ-da indiyədək həyata keçirilən seçki kampaniyalarında ən sərt İsrail tərəfdarı mövqe ortaya qoyan şəxs Tramp olmuşdur. Artıq İsrailə məsələnin həlli üçün müzakirə masasına oturması üçün ABŞ tərəfindən təzyiq edilməsini gözləmək səhv olar. Trampın yaşayış məntəqələri barədə də hər hansı tənqidi yoxdur. Mövzunu vəhiməli hala gətirən digər bir məsələ isə budur ki, Tramp Qüdsü İsrailin əbədi paytaxtı olaraq rəsmiyyətdə tanımaqdan imtina etmir. Trampın Obama dövründə qəbul edilən nüvə sazişə qarşı olduğu məlumdur. Ancaq bu vəziyyətin İran-ABŞ əlaqələrində mənfi istiqamətdə bir gərginliyə səbəb olacağını söyləmək səvh olardı. Trampın ümumi olaraq Orta Şərq siyasəti cəhətdən nəzər saldıqda İran üstün olma mövqeyini davam etdirir. Hər şəydən əvvəl Trampın terroru daha çox radikallaşmış sünniliklə eyniləşdirməsi və Əsəd rejimi və Rusiya ilə əməkdaşlıq etməyi istəməsi də İranın lehinə olan haldır. Həmçinin Trampın Səudiyyə Ərəbistanını radikal təşkilatlara qarşı mülayim olmaqda ittiham etməsi və bu ölkənin neftinin ixdalına son qoymaq barədə təhdid etməsi da İranlılar tərəfindən məmnunluqla qarşılandı. Trampın nüvə sazişi yenidən müzakirəyə çıxaracağını bildirməsi sadəcə ölkə daxilindəki mülayim praqmatik güc mərkəzlərini zəiflədəcək bir addım kimi ortaya çıxır. Xülasə sözlə Tramp dövründə tətbiq edilməsi gözlənilən Orta Şərq siyasəti bölgəni daha problemsiz hala gətirəcək bir siyasət kimi görünmür. Hətta bu siyasətin mövcud güc tarazlığına elə çox təsir edəcək xüsusiyyətti də yoxdur.\nXİN : Ermənistanın Azərbaycanın mövqelərini atəşə tutaraq bölgədəki kövrək sülhü pozmaq cəhdlərini qətiyyətlə qınayırıq


Əmir Xan — Vikipediya\ning. Aamir Khan\n14 mart 1965(1965-03-14) (57 yaş)\nBombey, Maxaraştra, Hindistan\nkino aktyoru, kinorejissor[d], kino prodüseri[d], ssenarist, televiziya aparıcısı\nƏmir Hüseyn Xan (14 mart 1965, Bombey) — məşhur hind aktyoru.\n3 Film karyerası\nHindistan kinosunun ən böyük ulduzlarından biri olaraq qəbul edilən aktyor, eyni zamanda prodüser, rejissor və ssenarist kimi də məşhurdur. Azərbaycan və Türkiyə də daxil olmaqla bütün dünyada tanınır və sevilir. AAMİR KHAN PRODUCTİON adlı şirkəti var. Hindistanın ən çox qazanan aktyorudur. Ləqəbi Mr.Perfectionist (mükəmməliyyətçi) – dir.\n1965-ci il 14 Mart da Hindistanın Bombey şəhərinin Bombey Bandra Holy ailə xəstəxanasında, müsəlman ailəsində dünyaya gəlib. Əsil adı ƏMİR HÜSEYİN XAN–dır. Atası Tahir Hüseyn Xan, anası Zinət Xan – dır. Qardaşları Fazil və Heydər Əli Xan, bacıları isə Nikat və Fərhad Xan – dır.\nƏmir Xanın ilk filmi 8 yaşında çəkildiyi, əmisi Nəsir Hüseyn Xan – ın filmi olan "Yaadon ki Barat" (1973) olub. 1985 ci ildə çəkildiyi "Holy" filmi aktyorun ilk təcrübəli (prafisional) filmi olmuşdur. 1988-ci ildə Juhi Chawla ilə çəkildiyi "QAYAMAT SE QAYAMAT TAK" filmi boyük marağa və diqqətə səbəb olub. İldə sadəcə bir filmə çəkilməyə üstünlük verən aktyor indiyə qədər 47 filmdə baş rolda çəkilib. "Andaz apna apna" "Baazi" "Raja Hindustani" "Ghulam" "Mann" "Sarfarosh" "Dil Chata Hai" "Mangal Pandey" "Rang De Basanti" "Fanaa" "Talaash" kimi böyük səs gətirən filmləri var. Çəkildiyi bir çox filmlər İMDB –də 8 dən yuxarı xal almışdır.\n2001-ci ildə prodüserliyini etdiyi və çəkildiyi "LAGAAN" filmi Oscar mükafatına namizəd olub. Dünyanın 10 müxtəlif ölkəsindən mükafatlar alıb. BBC – nin ölməzdən əvvəl görülməsi lazım olan 50 film siyahısına daxil olub.\n2007 ci ildə rejissorluğunu və prodüserliyini etdiyi eyni zamanda özünün də çəkildiyi "TAARE ZAMEEN PAR" (YERDƏKİ ULDUZLAR) filmi dünyanın bir çox ölkəsində izlənilmiş, böyük təqdirə layiq görülmüşdür. 2008-ci ildə çəkildiyi "GHAJİNİ" filmi Hindistanda o vaxta qədər çəkilən bütün filmlərin rekordunu alt üst edib (135.000.000.00 rp). 2009-cu ildə çəkildiyi "3 İDİOTS" (3 Səfeh) filmi "GHAJİNİ"nin rekordunu keçmişdir (200.000.000.00 rp). Bu film dünyanın bir çox ölkəsində hətta universitetlərdə də izlənmişdir. Beləliklə də Hindistanda 2 dəfə belə yüksək rekorda sahib yeganə aktyor ƏMİR XAN olmuşdur.\n"Mükafat mərasimlərində gerçək aktyorluğa yox, filmin kassa gəlirlərinə əhəmiyyət verildiyini" söyləyərək ƏMİR XAN heç bir mükafat mərasimində iştirak etmir.\nAktyor 1986-cı ildə Reena Dutta adlı xanımla ailə qurub. Bu ailəsindən Junaid (Cuneyd) adında oğlu, İra adında qızı var. Lakin 2002 ci ildə cütlük ailə həyatına son qoyub. 2-ci ailə həyatını isə 2005-ci il 28 Dekabrda ssenarist və prodüser olan Kiran Rao ilə qurub. Bu ailəsindən də Azad (5 dekabr 2011) adında bir oğlu var. 2012 ci ildə anasına verdiyi sözü tutaraq birlikdə HƏCCƏ gediblər.\nFilm karyerası[redaktə | mənbəni redaktə et]\nTV[redaktə | mənbəni redaktə et]\n2012 ci ilin 6 may tarixində Star plus kanalında "Satmayev Jayate" (gerçəklər daima qazanar) adlı tv proqramı başlayıb. Bu proqramda ölkədə baş verən amma çox insanın dilə gətirməyə cəsarət etmədiyi problemləri gün işığına çıxardıb. Uşaq istismarını, qız usağlarının hələ ana bətnindəykən götürülməsini geniş bir şəkildə ələ almışdır. Bu və bir çox sahədə hüquqi prosesin başlanmasına və konstitusiyaya qanunların əlavə olunmasına səbəb olmuşdur.\n1973 Xatirələr Yaadon Ki Baaraat Yunq Ratan Kiçik rol\n1974 Sərxoş Madhosh Yunq Rac Kiçik rol\n1983 Paronoya Paranoia naməlum qısametrajlı film\n1984 Mənzil Mənzil Manzil Manzil\n1984 Holi Holi Madan Şarma\n1985 Möhtəşəm Zabardast\n1988 Hökm Qayamat se Qayamat tak Rac Milli Film Mükafatı — Xüsusi Diqqət (Kül filmi üçün də)\nƏn yaxşı kişi debütü üçün film mükafatı\nNominasiya edilmiş — Ən yaxşı aktyor üçün film mükafatı\n1989 Kül Raakh Əmir Hüseyn Milli Film Mükafatı — Xüsusi Diqqət (Hökm filmi üçün də)\n1989 Sevgi, sevgi, sevgi Love Love Love Amit\n1990 Əvvəl Mömrə Awwal Number Sunni\n1990 Sən mənimsən Tum Mere Ho Şiva\n1990 Ürək Dil Raca Nominasiya edilmiş — Ən yaxşı aktyor üçün film mükafatı\n1990 Mənim kimi dəli Deewana Mujh Sa Nahin Acay Şarma\n1990 Cavan gənclər Jawani Zindabad Şaşi Şarma\n1991 Sevgi Hekayəsi Afsana Pyar Ka Rac\n1991 Qanunsuz ürək Dil Hai Ke Manta Nahin Raxu Cetley Nominasiya edilmiş — Ən yaxşı aktyor üçün film mükafatı\n1992 Bu həyatın adıdır İsi Ka Naam Zindagi Çotu\n1992 Sərvət müharibəsi Daulat Ki Jung Raçeş Çaudiri\n1992 Qalib gələn imperatordur Jo Jeeta Wohi Sikandar Sancayla Şarma Nominasiya edilmiş — Ən yaxşı aktyor üçün film mükafatı\n1993 İlk cazibədarlıq Pehla Nasha özü Kameo görünüşü\n1993 Ənənə Parampaara Ranbir Privi Sinq\n1993 Damini Damini özü Kameo görünüşü\n1993 Biz sevgi yoluyuq Hum Hain Rahi Pyar Ke Rahul Malhurta Nominasiya edilmiş — Ən yaxşı aktyor üçün film mükafatı\n1994 Olanların tərzi Andaz Apna Apna Amar Manohar Nominasiya edilmiş — Ən yaxşı aktyor üçün film mükafatı\n1995 Parlay Baazi Amar Damci\nMənbə — "https://az.wikipedia.org/w/index.php?title=Əmir_Xan&oldid=6128317"\nBu səhifə sonuncu dəfə 1 sentyabr 2021 06:07 tarixində redaktə edilib.


Boymadərən bitkisinin müalicəvi xüsusiyyətləri - XALQQAZETI.COM\nAvropada, Amerikada və eyni zamanda Azərbaycanda geniş yayılmışdır. Əsasən bağ, bostan sahələrinin ətraflarında daha çox bitir. Azərbaycanda ağ və sarı boymadərən növlərinə daha çox rast gəlinsə də, tibdə ağ boymadərən tətbiq olunur.\nQadın xəstəliklərində-- 10%-li sulu dəmləməsi daxilə qəbul olunur. Menopauza dövründəki sıxıntıları aradan götürmək üçün dəmləməsi istifadə olunur. Qadın cinsiyyət sistemi ilə bağlı bütün iltihabi xəstəliklərdə dəmləməsi tətbiq edilir.\nDəri xəstəliklərində-- boymadərənin tərkibindəki acı maddələr dəridə parazitlik edən mikroorqanizmlərə qarşı öldürücü təsir göstərir. 50 qram boymadərən 500 ml litr suda dəmlənir və ilıq şəkildə tənziflə bütün bədənə sürtülür. Yaxud 200 qram bitki 3 litr suda dəmlənir, hamam vannasına doldurulmuş isti suya əlavə edilir və 20 dəqiqə vanna qəbul edilir. Belə prosedur dəridə olan parazitləri məhv edir, pis qoxuları aradan qaldırır və dərini təravətləndirir.\nQida borusu iltihabında-- qastrit, kolit, qeyri-spesifik bağırsaq xorası kimi xəstəliklərdə boymadərən çayının qəbulu iltihab əleyhinə vasitə kimi əla nəticələr verir. Xəstələri uzun sürən hormonal müalicədən uzaq tutmaq üçün çox effektiv, həm də yan təsirləri olmayan bir vasitədir. Qeyri-spesifik bağırsaq xoralarında bir hissə boymadərən, bir hissə gülümbahar, bir hissə quşəppəyi bitkilərinin qarışığından hazırlanmış çay daha yaxşı nəticə verir. Tərkibi efirlərlə zəngin olduğundan çox təsirli yelqovucu və köp əleyhinə vasitə hesab olunur.\nQurd xəstəliklərində - boymadərənin 10%-li dəmləməsi qurdqovucu kimi içilir. Bu məqsədlə bir həftə gündə üç dəfə yeməkdən əvvəl bir stəkan dəmləmə içilir.\nBronxitdə - 200 qram boymadərən otu üyüdülərək toz halına salınır, üzərinə yarım kiloqram bal əlavə olunub məcun hazırlanır. Bu məcundan gündə 3 dəfə, 1 çay qaşığı yeməkdən əvvəl yeyilir.\n23 2019 15:06 - XƏBƏRLƏR


Uşaq pulu, turp pulu.. - Mirşahin uşaqpulu istəyənləri lağa qoydu\nXəbər 10/08/2020 10:34\n“İlham Əliyev pandemiyanın uzun müddət davam edəcəyi barədə ilk dəfə danışmır. Və elə buna görə də dövlət öz xəzinəsini, maddi imkanlarını, iqtisadi çəkisini gözdən keçirir, təftiş edir, səylə, ciddi surətdə yoxlayır ki, vətəndaşın etibarlı sosial müdafiəsini uzun müddətli xüsusi vəziyyət üçün təşkil edə bilsin. Yəni dövlət başçısı əslində ölkə üçün böhran dövründə iqtisadiyyatın qorunması və artırılması modeli tətbiq edir. Necə deyərlər, karantin rejimi yumşalır, Prezidentin ritorikası isə sərtləşir”.\nBunu REAL TV-nin rəhbəri Mirşahin Ağayev deyib.\nDaha sonra o bildirib: “Biz həm də belə demək mümkünsə, uçuş zamanı yanacaq doldurulması prosesinin şahidləri və iştirakçıları, həm də sərnişinləriyik. Əslində Prezident islahatların 2018-ci il paketinin davamını həyata keçirməklə məşğuldur. Yəni Əliyev islahatları heç nəyi təxirə salmadan, iş qrafikini dəyişmədən, amma pandemiya şəraitini nəzərə almaqla həyata keçirir. Və elə buradaca mühüm bir təzada toxunum.\nOxumağa dəyər: Azərbaycan MN-dən F-16 açıqlaması\nPrezidentin dövlət vəsaitini əhalinin ehtiyaclarına sərvaxt və sərrast, ehtiyat və ehtiyacı nəzərə alaraq yönləndirməsi cəmiyyətin müəyyən bir qisminin, o cümlədən Parlamentdə təmsil olunan maliyyə blokundakı bəzi fürsətcil populislərin müntəzəm “pul qopartmaq!” çağırışları ilə müşayiət olunur. Yəni Prezident keçirdiyi toplantılarda böyük vəsait itkilərinin qarşısını almaq tapşırıqları verir, buna nail olur, sızmaları yaradan qara dəlikləri axtarır, sonra, hüquq-mühafizə orqanlarının dili ilə desək aşkar edilərək götürülmüş vəsaiti xalqın ehtiyaclarına yönəldir. Parlamentin bəzi üzvləri isə Xeyriyyə Fondu məntiqilə yalnız “ona pul ver! Buna pul ver!”, “Onun müavinatını artır, bunun müavinatını artır, aradabir bizim də maaşımızı qaldır!” fəlsəfəsindən uzağa getmir”.\nMirşahin Ağayev deyib ki, bu əhval-ruhiyyənin kökü bir neçə il əvvələ gedib çıxır:\n“Problemli kreditlərin ödənməsi, 11 min manatlıq vəsait ətrafında yaradılmış ajiotaj, hətta mədəniyyət və incəsənət nümayəndələrinin Prezident və birinci xanımla görüşündə mənəvi yox, məhz maddi məsələlərin prioritetə çıxarılması zamanına. Bax o zaman da köhnə deputatlar “hamam suyu ilə dost” prinsipinə uyğun olaraq dövlət büdcəsində deşik axtarırdılar.\nOxumağa dəyər: İlham Əliyev: “Pakistan həmişə bizim yanımızdadır”\nİndi də onların davamçıları dövlət büdcəsinə qənaət yox, səxavət gözü ilə baxırlar. Baxmayaraq ki, koronavirus dünyası fərdi məsuliyyət hissini prioritetə çevirib və bu gün insanlarda yəqin ki, ilk növbədə ağır durum üçün yeni büdcə mədəniyyəti aşılanmalıdır.\nBu baxımdan Milli Məclisin bəzi üzvlərinin dövlət büdcəsinə geniş ağuş bucağından baxması ondan xəbər verir ki, deyəsən belə deputatlara pandemiya şəraiti, ağır günün xüsusi dolanışıq qrafiki barədə kurslar keçmək lazımdır. Bəli sosial layihələrin heç bir vacibi, ən zərurisi təxirə salınmadı. Amma bu o da demək deyil ki, deputat yeni şəraiti, qlobal böhranı nəzərə almamalı, uşaq pulu-böyük pulu, nənə pulu, baba pulu, turp pulu deyib durmalıdır. Büdcə anlayışı, büdcə mədəniyyəti yeni çağırışlara adekvat olaraq dəyişməlidir.\nYazıçının, aktrisanın, heykəltəraşın, jurnalistin, deputatın, onun, bunun dövlətdən pul istəmək vaxtı keçməlidir. Analitiklərimiz İcbari tibbi sığorta, ümumiyyətlə sığorta məsələlərinin ön plana çıxmasını da məhz yeni iqtisadi-maddi düşüncə tərzindən çıxış edərək şərh etməlidir. Doğrudur qlobal fəlakətdən qorunmaq üçün yardım vəsaitləri, necə deyərlər, dövlət nəzirləri ayrılır. Onların təyinatı üzrə xərclənməsinə xüsusi nəzarət edilir. Amma eyni zamanda ödənişli ictimai iş yerləri də yaradılır ki, burada vətəndaşın işləmədən dişləmək vərdişi formalaşmasın.\nOxumağa dəyər: "Azad edilmiş ərazilərə Azərbaycan bayrağı sancıldı" - Prezident\nPrezident bu gün dövlətin təsisçi obrazını təqdim edir. Son müşavirə də bu platformanın təqdimatının davamı idi. Təkrar edirik. Prezident ölkənin pul ehtiyatlarına uzunmüddətli qlobal böhrana davamlı hazırlıq və çevik reaksiya baxımından yanaşır. Ona görə də hər kəsi dövlət intizamına, vətəndaş məsuliyyətinə, qanuna riayətə çağırır”.\nİdmançılara məşqə icazə varmı? – Nazirdən açıqlama\n“Heç nə sizinlə ünsiyyətə mane ola bilməz”. Bunu Gənclər və İdman naziri Azad Rəhimov bu gün…\nÖtən axşam Daşkəsən rayon sakini Elgün Abbasova qətlə yetirilib. Öldürülən qıza görə iki nəfər cinayəti…\nHəbibin atası virusla savaşır – Vəziyyəti ağırdır\nMütləq Döyüş Çempionatının (UFC) yüngül çəkidə rusiyalı kəmər sahibi Həbib Nurməhəmmədovun atası Abdulmanap Nurməhəmmədovun vəziyyəti…\nMaterazzi hansı sözünə görə Zidanın kəlləsinə tuş gəldiyini danışdı\nİtaliya milli komandasının sabiq futbolçusu 2006-cı il dünya çempionatının final matçı zamanı Fransa yığmasının üzvü…\nYemelyanenko Ramzan Kadırovun oğlu ilə döyüşdü – VİDEO\nRusiyalı MMA ustası Aleksandr Yemelyanenko Çeçenistan prezidenti Ramzan Kadırovun 12 yaşlı oğlu Adam Kadırovla məşq…\n“”Formula 1″ baş tutmasa, heç nə itirməyəcəyik” – Arif Rəhimov\nBakı Şəhər Halqası Əməliyyat Şirkətinin (BŞH) icraçı direktoru Arif Rəhimov “Motorsport” nəşrinə açıqlama verib.Rəhimov “Formula…\nTürkiyənin “Qalatasaray” klubunun baş məşqçisi Fatih Terim koronavirusa qalib gəlib. Bu barədə klubun idarə heyətinin…\n‘Bu, əsl faciədir’ – Azad Rəhimovun oğlu Formula-1 yarışlarının ləğvindən danışdı\n“Avstraliya Qran-Prisinin təşkilatçılarının timsalında gördük ki, onlar nə dərəcədə çətin duruma düşüb. Heç bir Qran-Pri…


Milli komandamız daha bir xal qazandı\n12.10.2016 / 09:00\nFutbol üzrə Azərbaycan yığma komandası 2018-ci ildə Rusiyada təşkil olunacaq dünya çempionatının seçmə mərhələsi çərçivəsində növbəti oyununu səfərdə Çexiya millisinə qarşı keçirib. Çexiyanın “Metski... >>\nTürkiyə kubokunun final matçı keçirilib\n27.05.2016 / 11:00\nDünən futbol üzrə Türkiyə kubokunun final matçı keçirilib. “Antalya arena”-da keçirilən final qarşılaşmasında iki istanbul kulubu - “Qalatasaray” və “Fənərbaxça” üz-üzə gəlib. Lukaş Podolskinin 30-cu... >>\nAzərbaycan kubokunda final oyunu keçirilib\n26.05.2016 / 11:00\nDünən Azərbaycan kubokunda final oyunu keçirilib. «Neftçi» ilə «Qarabağ» Tofiq Bəhrəmov adına Respublika Stadionunda münasibətlərə aydınlıq gətiriblər. İlk dəqiqələrdən hücumlara atılan Qarabağ xoşbə... >>\nİspanlar qalib oldu\n19.05.2016 / 09:00\nBu gecə futbol üzrə «UEFA Avropa Liqası”-nın finalında İspaniyanın “Sevilya” komandası İngiltərə təmsilçisi “Liverpul” ilə üz üzə gəlib. İspanlar ingilisləri 3:1 hesabı ilə məğlub edərək ardıcıl üçü... >>\nCavab oyunları keçirilib\n06.05.2016 / 09:00\nAvropa Liqasında yarımfinal mərhələsinin cavab oyunları keçirilib. Baş tutan iki oyundan sonra finalçıların adları müəyyənləşib. Öz meydançasında "Sevilya" ilə 2:2 bərabərliyə qalan Ukraynanın "Şa... >>\nFutzal yığmamız böyük üstünlük qazanıb\n23.03.2016 / 13:00\nFutzal üzrə milli komandamız dünya çempionatının pley-off mərhələsində ilk görüşünü keçirib. Səfərdə Hollandıya ilə qarşılaşan futzalçılarımız heç də özlərini qonaq kimi aparmayıblar. 5-ci dəqiqədə r... >>\n«Qızıl top-2015»-in sahibləri məlum oldu\n12.01.2016 / 09:00\nDünən «FİFA»-nın mənzil-qərargahının yerləşdiyi İsveçrənin Sürix şəhərində “FİFA qızıl top 2015” mərasimində dünyanın ən yaxşı futbolçusunun adı müəyyənləşib.\nQızıl top mükafatının təqdimetmə... >>\nSon turunun oyunları keçirilib\n10.12.2015 / 09:00\nUEFA Çempionlar Liqasında qrup mərhələsinin son turunun oyunları keçirilib. Bu dəfə E, F, G və H qruplarında mübarizə aparan komandalar meydana çıxıblar.\n«E» qrupunda “Barselona” liderliyini v... >>\nQrup mərhələsinin son turunun görüşlərinə start verilib\n09.12.2015 / 09:00\nUEFA Çempionlar Liqasında qrup mərhələsinin son turunun görüşlərinə start verilib. İlk oyun günündə 8 qarşılaşma baş tutub.\nA qrupunda liderliyi təmin edən İspaniyanın “Real” Madrid komandası... >>\n“Qarabağ” “Tottenhem” qarşılaşması keçirildi\n27.11.2015 / 09:00\nBu gecə futbol üzrə UEFA Avropa Liqasında qrup mərhələsinin beşinci turunun oyunları keçirilib. Təmsilçimiz Ağdamın “Qarabağ” kulubu İngiltərənin “Tottenhem” komandası ilə qarşılaşıb.\nTofiq Bə... >>\nBu gün: 7553\nBu ay: 174828


Aaron Kluq (11 avqust 1926(1926-08-11)[…], Želva[d], Ukmergė District Municipality[d], Vilnüs qəzası, Litva – 20 noyabr 2018(2018-11-20), Kembric) — İngilis kristalloqrafı, kimya üzrə Nobel mükafatçısıdır.\nŽelva[d], Ukmergė District Municipality[d], Vilnüs qəzası, Litva\nKembric, Cambridge[d], Cambridgeshire[d], Cambridgeshire[d], Şərqi İngiltərə[d], İngiltərə, Böyük Britaniya\nAaron Kluq 1926-cı ildə avqustun 11-də Litvada anadan olmuşdur. Yoxannesburq və Keyptaun universitetlərində oxumuşdur. O, yahudi ailəsində anadan olmuşdur. Onun iki yaşı olarkən ailəsi Durbana (Cənubi Afrika) köçmüşdür, çünki, anasının ailəsi XX əsrin əvvəllərində ora miqrasiya etmişdi. 1937-1941-ci illərdə Duban şəhərində məktəbdə oxumuşdur. O, Pol Krayfın “Ovçular mikroblar arxasında” adlı kitabını oxuduqdan sonra onda elmə maraq yarandı. 1942-ci ildə Yoxannesburqda Vitvatersrand universitetinə daxil olaraq Kluq tibb üzrə hazırlıq kursuna, həmçinin biokimya, fizika və riyaziyyat üzrə məşğələlərə gedir. 1945-ci ildə o, universiteti bitirdikdə təbiət elmləri üzrə bakalavr dərəcəsi alarkən onun seçimi fizika olur.\nFizika və rentgen analizi sahəsində biliklərə əsaslanaraq Kluq kristalloqrafik elektron mikroskopiyası adlanan yeni üsulu işləyib hazırladı. Bu üsul zamanı elektron mikroskopunun köməyi ilə alınan təsvirlər lazer şüaları ilə difraksiyaya məruz qoyulur. Alınan təsvir sonradan açmaq və analiz olunan obyektin strukturunu müəyyən etmək olar. Bu üsul Kluqu təkcə yeni texniki yanaşma ilə təmin etmədi, həm də tədqiqatın aparılma prosedurunu müəyyən etdi. Bu prosedur hüceyrə və molekulyar strukturu əlaqələndirir. O, artıq mürəkkəb bioloji sistemi hüceyrədən ayırıb rentgen və kimyəvi analiz yolu ilə müfəssəl təsviri almaq və nəhayət bütün quruluşun elektron mikroskopunun köməyi ilə tam təsvirini yarada bilərdi. 1972-ci ildə o, bu ardıcıllığı xromatinlərin - histonların (xüsusi zülalların) DNT ilə birləşmələrini analiz edərkən istifadə etməyə başladı. Bu birləşmələr yüksək təşkilatlanmış orqanizmlərin xromosomlarını əmələ gətirir. 1981-ci ildə Kluq və onun həmkarları göstərə bildilər ki, histonlar sferik yumaqlara elə burulublar ki, uzunluğu təxminən 2 metr olan yeganə insan DNT-si diametri millimetrin yüzdə birində kiçik olan hüceyrə nüvəsinə yerləşir.\n1947-1948-ci illərdə Keyptaun universiteti\n1949-1953-cü illərdə Kembric universiteti\n1954-1961-ci illərdə London universitetinin Birbek kolleci\n1982-ci ildə “Kristalloqrafik elektron mikroskopiyası üsulunu işləyib hazırladığına və nuklein turşusu - zülal bioloji əhəmiyyətli komplekslərin tədqiqinə görə” kimya üzrə Nobel mükafatına layiq görülmüşdür.\n↑ 1 2 3 Munk's Roll\n↑ Aaron Klug — London Kral Cəmiyyəti.\nMənbə — "https://az.wikipedia.org/w/index.php?title=Aaron_Kluq&oldid=5054492"\nLast edited on 24 fevral 2020, at 16:02\nBu səhifə sonuncu dəfə 24 fevral 2020 16:02 tarixində redaktə edilib.